"WhatsApp"dan bir pis, iki yaxşı xəbər: bu gündən etibarən... - FOTO – Xəzər Xəbər – Xəbərdə etimad\n"WhatsApp"dan bir pis, iki yaxşı xəbər: bu gündən etibarən... - FOTO\nDünyanın ən məşhur mesajlaşma şəbəkəsi olan "WhatsApp"dan bir pis, iki yaxşı xəbər var.\n14:04 – 12.1.2017 Türkiyənin "Sabah" qəzetinin yazdığına görə, "WhatsApp" bu gündən etibarən "iPhone 3GS"-də, "Windows Phone 7" mobil qurğularında və 2.1 və 2.2 versiyaları üzrə "Android" əməliyyat sistemlərindən istifadə edən telefonlarda işləməyəcək.\nBundan əlavə, "WhatsApp"a iki maraqlı yenilik edilib. Bunlardan biri, şəkillərin göndərilməsi zamanı qoyulan limitlə bağlıdır. Belə ki, artıq istifadəçilər bir-birlərinə 30 şəkli eyni anda işarələyib göndərə biləcəklər (Əvvəllər 10 dənədən artıq şəkil göndərmək mümkün deyildi).\nİkinci yenilik isə İnstaqram-da olan "Store" özəlliyinə bənzəyir. Belə ki, artıq "WhatsApp"da da buna bənzər funksiya olacaq və yüklənən şəkillər İnstaqram və Facebook-dan fərqli olaraq 24 saatdan sonra silinməyəcək./Milli.az\t8061 dəfə oxunub\nSmartfonların sürətini artırmağın - ASAN YOLLARI 15:39 – 23.1.2017 Smartfonları uzun müddət istifadə etdikdən sonra sürəti azalır. Yeni “iPad” satışa çıxır\n15:18 – 23.1.2017 Yeni “iPad” planşetlərinin nümayişi bu ilin ikinci yarısında olacaq Dünyanın ən yüngül noutbuku təqdim edildi\n17:44 – 22.1.2017 Noutbukda barmaq izinin tanınması funksiyaları nəzərdə tutulub\nİnternetə “iPhone 8” barədə vacib məlumatlar sızdırıldı\n17:44 – 20.1.2017 Bu il “Apple”şirkəti “iPhone” modelinin 3 versiyasını təqdim edəcək.\nSmartfonlarda PROBLEM: bu "smile"ları göndərməyin 13:27 – 20.1.2017 "iPhone" telefonları ilə bağlı yeni nöqsan tapılıb.\n10:46 – 20.1.2017 “YouTube” videohostinqinin mobil versiyasında messencer istifadəyə veriləcək\nRobot-jurnalist məqalə yazdı - Çin ilkə imza atdı\n9:56 – 20.1.2017 Məqalə şərq ay təqvimi ilə qeyd olunan Yeni il ərəfəsində Çində sərnişin daşınmasında yaranan sıxlıq ilə əlaqədardır\n"Kaspersky Lab": "Like" hərisliyi depressiyaya səbəb olur - FOTO\n16:22 – 19.1.2017 İnsanlar sosial şəbəkələrə müəyyən müsbət məqsədlərlə üz tuturlar\nTelefon batareyasını qorumaq üçün altı – SADƏ ÜSUL\n15:46 – 18.1.2017 Ağıllı telefonlar möhtəşəm cihazlardır. Bunu biləndən sonra Wi-Fi-ı söndürmədən yatmayacaqsız - MÜTLƏQ OXUYUN!\n13:29 – 18.1.2017 Müasir evləri Wi-Fi olmadan təsəvvür etmək mümkün deyil.


Aygün Kazımova Zaur və Günay cütlüyünə bahalı ev aldı - "Qiyməti..." - xanimlar ucun qadin xeberleri\nXalq artisti Aygün Kazımova ATV-də yayımlanan "Zaurla Günaydın" verilişində verdiyi açıqlamayla gündəm yaradıb.\nOpen.az xəbər verir ki, Kazımovanın verilişin aparıcıları olan Zaur Baxşəliyev və Günay Baxşəliyevaya ev aldığı bəlli olub.\nCütlük artıq yeni evlərinə köçüb. Kazımova verilişdə aldığı evin qiymətini açıqlamaqdan boyun qaçırıb.\nO, bu haqda sentyabr ayında açıqlama verəcəyini bildirib.\nŞou Biznes Baxılıb: 1677 Tarix: 04 iyul 2019\nElarizdən sonra Azad bakılılar üçün oxudu - "Abşeron bağları"\nMüğənni Azad Şabanov ötən gün yeni layihəsi olan "Abşeron bağları" klipini təqdim edib. xəbər verir ki, illər öncə Elariz Məmmədoğlunun ifasında olan "Abşeron bağları" mahnısı bu dəfə Azadın ifasında eşidilib\nTəyyarədə əməkdar artistin pulunu oğurladılar\nƏməkdar artist, aktrisa Məlahət Abbasovanın başına iş gəlib. xəbər verir ki, təyyarədə aktrisanın pullarını oğurlayıblar. Bu barədə M.Abbasovanın özü məlumat verib: "Bunu da gördük, oğrular baş üstündə olan baqajda içind\nMüğənni Elvin Abdullayev yeni "Aşiqəm" adlı mahnısını təqdim edib. -ın məlumatına görə, bəstənin sözləri və musiqisi sənətçinin özünə məxsusdur. Elvin bildirib ki, yay olmasına baxmayaraq, hələ də istirahət haqd\nsonxeber.az sonxeberler.az qaşların formalari qadın geyimi geyim necə seçməli ariqlamagin asan yollari dermanlar sümük və saç saç kəsimləri 2020 kosmetika qar yaga yağa gedir hakisda bürclərin ümumi xüsusiyyətləri


Elçibəyin icra başçısı qiyamın səbəblərini açdı: “Sürət Hüseynovla hakimiyyəti üz-üzə qoyan üçüncü qüvvə var idi...”-VİDEO\n08 November 2017 - 13:32\nElçibəyin icra başçısı qiyamın səbəblərini açdı:“Sürət Hüseynovla hakimiyyəti üz-üzə qoyan üçüncü qüvvə var idi...”-VİDEO\nPənah Məmmədov 1992-1993-cü illərdə Əbülfəz Elçibəyin komandasının üzvü kimi Xanlar (indiki Göygöl) rayonunun icra hakimiyyətinin başçısı olub. Onunla illərdən sonra görüşdük və sıradan bir görüşün nəticəsi olaraq onu “Azadlıq Salnaməsi”ndə danışdırmaq qərarına gəldim. Pənah bəyin danışdıqları mənə çox maraqlı gəldi – ona görə.\nMən onu tələbəlik illərindən tanıyıram. O zaman biz arzu dolu tələbələr, Pənah bəygil də arzu dolu başçılar idik. Biz ürəklə Azərbaycan üçün oxuyur, ölkənin gələcəyində iştirak etmək üçün alışıb-yanır, onlar da Azərbaycanı qurmaq üçün gecə-gündüz işləyirdilər. Yadımdadı, tələbə kimi tətilə gələndə şahidi olmuşdum onun çalışmağına. Bir-iki dəfə Atam məni onun rayonuna aparmış, onunla tanış eləmişdi. İndi xatırlayıram, mən nə qədər gələcəyə hazırlaşırdımsa, Pənah bəy də o qədər hazırlaşırdı. Onun gecəli-gündüzlü çalışmağının şahidi olmuşdum. Atamla bir cəbhədə idi – həm Xalq Cəhbəsində çiyin-çiyinə idilər, həm də həyatda dostluqları vardı. Sən demə, əvvəldən onun başçı olacağını bilən adamlardan biri də mənim Atammış. Mən də bunu indi – Pənah bəyin bu müsahibəsindən sonra bilmişəm. Xatirələr məni illərin o tayına apardı…\nVə… biz növbəti il qayıdanda Azərbaycan hakimiyyətinin dəyişdiyini, hər şeyin pərən-pərən olduğunu gördük. Azərbaycanı idarə edənlər, ümid və pənah yerlərimiz vəzifələrinin öhdəsindən gələ bilməmiş, Pənah bəyin təmsil olunduğu siyasi komanda idarəetmədən uzaqlaşdırılmışdı. Ölkə əl dəyişdirmişdi.\nBiz onunla son illərdə çox az-az görüşdük. Əvvəlcə o həbs olundu, sonra mən. Beləcə, illər bir-birini qovaladı və bu günlərdə bir araya gəldik. Söhbətimizdə maraqlı məqamlar vardı. Elə bu məqamlar da Pənah Məmmədovu “Azadlıq Salnaməsi”nə gətirib çıxardı. Xüsusən, Əbülfəz Elçibəy hakimiyyətinin əyalət rəhbərlərindən biri kimi onunla söhbət etmək tarixin pərdəarxasının açılmasında maraqlı məlumatlar verir. Pənah Məmmədov AXC-nin mərkəzdəki yox, əyalətdəki nümayəndələrindən biri olub. Onun baxışları çox maraqlıdır. Hətta AXC hakimiyyətində pərakəndəlik və müxtəlif siyasi komandalar şəklində təşkilatlanmaq o qədər bariz şəkildə özünü göstərib ki, Pənah Məmmədovu hakimiyyətdaxili komandalardan birinə açıqca dəvət ediblər. Bu gündən baxanda dəhşətli görünür, elə deyilmi? Təsəvvür etməsi belə çətindir. Bir hakimiyyətin daxilində ən azı 2 müxtəlif komanda olub və Pənah bəy Elçibəyin komandasında təmsil olunub. Özünün dediyinə görə, hətta sona qədər də mövqelərini dəyişməyib.\nBunlardan əlavə, Pənah Məmmədov Elçibəyin Gəncəyə səfərlərinin şahidi olub. Və o səfərlər zamanı illərdir şayiə kimi danışılan “Tamara söhbəti”nin canlı şahidi olub. Mən bir dəfə illər bundan əvvəl rəhmətlik Mürşüd Məmmədli ilə o haqda müsahibə götürmüş və o müsahibəni “Xural”da yayınlamışdım. Yadımdadır ki, o müsahibə böyük əks-səda da yaratmışdı. İndi Pənah bəyin də həmin “Tamara söhbəti”nin şahidlərindən biri olduğunu görüncə və söhbətin də şayiələrdə danışılan kimi olmadığını bilincə, daha bir şahidin danışmasını və tarixə qeyd düşməsini istədim. Sən demə, Tamara əslində cəmiyyətin yaxından tanıdığı adamlardan birinin ailə üzvü, Elçibəyin silahdaşlarından biri olan Xanım Xəlilovanın doğmaca bacısı imiş və Elçibəy heç Gəncədə Tamara ilə yox, onun anası Marus arvadla görüşməyə gedibmiş. Pənah Məmmədov o tarixçəni, o küçəni, o evi o qədər yaxından tanıyır ki. Səbəbi var. O, Xalq Dirçəliş Partiyasının Gəncə şəhər təşkilatının sədri olaraq, partiyanın sədri rəhmətlik Rafiq İsmayılovun xanımı Xanım Xəlilovanın anası Marus arvadın yanına tez-tez gedirmiş – Xanım müəllimənin tapşırığı ilə. Vəssalam. Tarixçə bu olduğu halda, 20 ildən çoxdur yayılan bir şayiə həqiqəti əks etdirmir – onu müzakirə etdik həm də. Bu gizli tarixi ortaya çıxarmaq baxımından Pənah Məmmədovun müsahibəsi önəmlidir.\n“Azadlıq Salnaməsi”nin 22-ci qonağı Elçibəy hakimiyyəti zamanı Göygöl (keçmiş Xanlar) rayonunun icra hakimiyyətinin keçmiş başçısı Pənah Məmmədovdur. Onunla yaxın tarixdən danışırıq…\nhttp://strateq.az/manshet/210610/kecmis-bascidan-tarixi-aciqlamalar.html (Keçmiş başçıdan tarixi açıqlamalar:“Elçibəy Nizami məqrəbəsində məni yanına çağırdı ki…”-VİDEO)\n“Azadlıq Salnaməsi”ndə Pənah Məmmədov dedi ki:\n– Babalı, günahı öz boynuna, o vaxt Elxan Qədimovla bağlı elə bir şayiə çıxdı. Amma… “od olmayan yerdən də tüstü çıxmaz” deyiblər, görünür, nəsə olmuşdu\n– Mürşüd Məmmədli Gəncədə çox sakit işlədi\n– Mürşüd Məmmədlinin Gəncə şəhər icra hakimiyyətinin başçısı vəzifəsindən çıxarılmasının bilavasitə səbəbkarı Rahim Qazıyev idi. Rahim Qazıyevi işdən çıxaranda o, Azərbaycan hakimiyyətinə ultimatum vermişdi: “Məni çıxarırsınızsa, ya Arif Hacılı, ya da Mürşüd Məmmədli vəzifəsindən azad olunmalıdır.”\n– Rahim Qazıyevin Mürşüd Məmmədli ilə problemi vardı. Bu problemin kökü Gəncə batalyonuna, Mehman Ələkbərova gedib çıxırdı\n– Mehmanı Milli Qəhrəman adına təqdim etmələrinə baxmayaraq, Müdafiə naziri Rahim Qazıyev ona cinayət işi açdırır ki, onlar orada talançılıq işləri ilə məşğul olublar\n– Ən böyük çatışmazlığımız reklam olunmamaq, təbliğat olunmamaq idi\n– Gördüyümüz işləri xalqa çatdıra bilmirdik\n– Digər rayon rəhbərləri ilə müqayisədə mən tez-tez görünürdüm ekranlarda\n– “Günün ekranı”ndakı 15 dəqiqəlik çıxışımdan sonra Arif Hacılı zəng edib dedi ki…\n– Bizim hakimiyyətdən küsəndən sonra Sürət Hüseynovla yeganə görüşən dövlət adamı mən olmuşam\n– Demirəm, Sürət qeyri-adi adam olub, amma onun xidmətlərini danmaq olmaz\n– 33 rayon – mən də daxil olmaqla – prezident Əbülfəz Elçibəyin səlahiyyətli nümayəndəsi olan Sürət Hüseynova tabe idi\n– Arada 3-cü qüvvə var idi və həmin qüvvə hakimiyyətlə Sürət Hüseynovu üz-üzə qoydu – o qüvvələrdən biri bu gün də yüksək vəzifə tutan Nəcməddin Sadıqov idi\n– Həm İsgəndər, həm də Sərdar Həmidovla Sürət Hüseynovun arasındakı narazılıqların səbəbi də Nəcməddin Sadıqovla bağlıdır. Tərtərdə aranı Nəcməddin qarışdırdı və bu iki qüvvəni üz-üzə qoydu. Hətta o dərəcədə ki, Sərdar Həmidovla Sürət Hüseynov bir-birilərinə əl qaldırmaq səviyyəsinə gəlib çıxdılar. Hansı ki, bunlar bir yerdə oturub yeyib-içirdilər.\n– Fərəc Quliyev Bakıya gələn kimi AzTV-də bir bəyanat verdi, Sürəti xalq düşməni elan elədi, Sürət də başladı Azərbaycan hakimiyyəti ilə döyüşməyə\n– Fevral ayından Azərbaycan hakimiyyətinin prezidentdən başqa bütün rəhbər vəzifəli şəxslərinə demişəm ki, siz bilirsinizmi, burada Sürət Hüseynovun rəhbərliyi ilə hərbi qiyam hazırlanır? Mənə dedilər ki, işinlə məşğul ol, onların hamısı boş şeydir.\n– Tahir Məmmədovu və adamlarını Sürət Hüseynovun adamları güllələdilər\n– İndi Rahim Qazıyev də, Sürət Hüseynov da, Ayaz Mütəllibov da özlərini milli qəhrəman hesab edirlər\n– İyun ayının 4-də – qiyam başlayan gün Gəncə şəhər icra başçısı Elxan Qədimov telefonla Arif Hacılıya məlumat verdi ki, narahat olmayın, heç nə yoxdur. Mənə də dedi ki, sən panika etmə…\n– İxtiyar Şirinov Əli Ömərova Gəncə şəhər prokuroru olması ilə bağlı sənədə qol çəkdirmişdi\n– Əli Ömərov məni nəzərdə tutaraq, “o filankəsi tutub gətirib içəri atmaq lazımdır” deyirdi\n– Əli Ömərov mənə dedi ki, mitinqdə Əbülfəz Elçibəyi və İsa Qəmbəri söyüb təhqir eləsən, mən Ömərov söz verirəm ki, səni yerində saxlatdıracam\n– “Qiyamın yatırılması mümkün idimi” sualına gəlincə…\n“Azadlıq Salnaməsi” fotolarda:


Dünyanı qorxuya salan virus Qusarda heyecana sebeb oldu – FOTO - Azadliq Xeber\nDünyanı qorxuya salan virus Qusarda heyecana sebeb oldu – FOTO\nDünyanı qorxuya salan virus Qusarda həyəcana səbəb oldu - FOTO\n19:51 xeber – Dünyanı lərzəyə salan donuz qripi virusunun Qusara ayaq açmaması üçün rayon xəstəxanası irəlidən xüsusi tədbirlərə başlayəb.\nAzadlıq.az xəbər verir ki, anspress-in bölgə müxbirinin verdiyi məlumata görə, qonşu dövlətlərdə donuz qripi virusnun yayılması, insan ölümlərinin sayının artması Azerbaycanda mərkəzi səhiyyə qurumlarını hərəkətə keçirib.\nSəhiyyə naziri Oqtay Şirəliyev qripin bu novünün yayılmasının qarşısını almaq, xəstəliklə ciddi mübarizə aparmaq üçün 2 xüsusi əmr imzalayıb. Artiq həmin əmrlərin icrası rayonlarda, xüsusən sərhədyanı rayonların mərkəzi xəstəxanalarında başlanılıb.\nAzərbaycanın şimal qapısında yerləşən Qusar rayon mərkəzi xəstəxanasında ayrıca giriş və çıxışı olan, digər xəstələrdən izolə olunan yoluxucu xəstəliklər şöbəsində 5 palata ayrılıb.\n“Hər palatada bir xəstə yerləşmək şərtilə o palataları dərmanlar ilə təmin etmişik, birdəfəlik qoruyucu maskalar ilə müxtəlif dezinfeksiya edici məhlullarnan, xəstəyə lazım olan köçürmə məhlullarnan təmin edilib”, – Qusar rayon mərkəzi xəstəxanasının yoluxucu xəstəliklər şöbəsinin müdiri Möhübəli Cəfərov bildirib.\nMöhübəli Cəfərovun sozlərinə görə, rayonda hələlik donuz qripinə yoluxma şübhəsi olan xəstə aşkar olunmayib. Xaçmaz rayon mərkəzi xəstəxanasında da qonuz qripinə qarşı mübarizə çərçivəsində yoluxucu xəstəliklər şöbəsində 5 xüsusi palata ayrılıb.


Buxarest şəhərinə təhsil səfəri » Newscenter.az\nBuxarest şəhərinə təhsil səfəri\n03 dek 2018, 11:20\nNewscenter.az.3.12.2018. Rumıniyanın paytaxtı Buxarest şəhərinə təhsil səfəri təşkil edilib. Newscenter.azxəbər verir ki, səfərdə Bakı Şəhəri üzrə Təhsil İdarəsinin (BŞTİ) sektor müdirləri Anar Qədiməliyev, Samirə Bektaşi və 291 nömrəli Ekologiya Liseyinin direktoru Kəmalə Mirzoyeva iştirak edib.\nBŞTİ-nin Keyfiyyətə nəzarət sektorunun təşəbbüsü ilə Avropa Komissiyasının TAIEX proqramı çərçivəsində təşkil olunan səfər“Məktəb özünüqiymətləndirmə” mövzusuna həsr edilib. Səfərin əsas məqsədi təhsil sahəsində beynəlxalq əlaqələri genişləndirmək, qarşılıqlı əməkdaşlıq çərçivəsində ümumi təhsilin inkişafını daha da sürətləndirmək və qiymətləndirmə sahəsində qabaqcıl təcrübəni öyrənməkdən ibarətdir.\nSəfər çərçivəsində 4 gün davam edən öyrədici seminarlarda Rumıniyanın təhsil sistemi, tədrisin keyfiyyətinin yüksəldilməsi məqsədilə müəllim və şagirdlərin qiymətləndirilməsi, eləcə də məktəb inspeksiyaları haqqında ətraflı məlumat verilib.\nSeminarlar zamanı Azərbaycan nümayəndə heyəti ümumi təhsil məktəblərində təhsil alan şagirdlərin bilik və bacarıqlarının müvafiq standartlara uyğun qiymətləndirilməsi barədə beynəlxalq təcrübə ilə yaxından tanış olmaq imkanı qazanıblar.\nHəmçinin səfər çərçivəsində Rumıniya Təhsil nazirinin müavini İonel Florian Lixandrunun rəhbərliyi ilə Rumıniya Təhsil Nazirliyinin rəsmiləri və məktəb direktorları ilə görüş keçirilib. Görüşdə qarşılıqlı təcrübə mübadiləsi, məktəb özünüqiymətləndirmə, şagird-valideyn-məktəb müstəvisində münasibətlərin qurulması və digər məsələlər müzakirə olunub, müxtəlif sahələr üzrə fikir mübadiləsi aparılıb.\nAvropa Azərbaycanlıları Konqresinin yeni rəhbərliyinin ilk toplantısı keçirilib 01 in 2017, 16:44\nAzərbaycanda partiya sədri həbs edilib 01 noy 2017, 14:38\nTəhsil Nazirliyinin əməkdaşları arasında yarış keçirilib 07 may 2018, 14:50\nBakı Şəhəri üzrə Təhsil İdarəsi direktorun döyülməsinə münasibət bildirdi 21 noy 2018, 13:43\nƏnənəvi müxalifət Rusiyanın planına uyğun hərəkət edəcək 31 avq 2017, 11:45\nSabunçuda yanğın, ölən var 30 mar 2018, 09:57\n“Neft Daşları” yatağında yeni quyu istismara verilib 24 apr 2017, 19:10\nÖtən il 133 yeni məktəb tikilib 01 okt 2018, 13:20\nAzərbaycan-İordaniya iqtisadi əlaqələri müzakirə edilib 21 fev 2018, 11:57\nAzərbaycan Xalq Cümhuriyyətinin yaradılmasının 100-cü ildönümü Türkiyədə qeyd olunacaq 16 yan 2018, 17:17\nPrezident bu şəxslərin əmək haqqlarını artırdı 03 mar 2018, 18:05\nXaricdə oturub düşmənlərimizə işləyən bəzi nankorlar 10 yan 2018, 23:46\n10 ədəd kompüter oğurladı 26 fev 2018, 12:39


Sabiq nazir: “Kiminsə biznesi varsa, bu, ona qarşı nifrət üçün əsas olmamalıdır” - mia.az\nSabiq nazir: “Kiminsə biznesi varsa, bu, ona qarşı nifrət üçün əsas olmamalıdır”\nHüseyn Bağırov: "2000-ci ilə qədər nazir olmaq kimi bir şey ağlımadan keçməyib"\n06 Dekabr 2018 [10:42]\nKeçmiş ekologiya və təbii sərvətlər naziri Hüseyn Bağırov Modern.az saytına müsahibə verib.\n- Əksinə, bu, sevgi deyil. Bu, təbiəti istehlak etməyi sevməkdir. Hətta kabab bişirməsən belə, təbiətin vizual mənzərəsinə baxmaq da istismardır. Bu, o deməkdir ki, təbiəti istismar etməyi sevirsən. Bir də var ki, təbiəti ana məhəbbəti ilə sevirsən. Böyüdükcə, əksəriyyət anlamağa başlayır ki, ananı qayğı ilə, onun üçün nə isə etmək istəyi ilə sevmək gərəkdir. Ana təkcə ona görə sevilməli deyil ki, sənin uşaqlıqda qayğına qalıb. Sadəcə sevməlisən ki, ana var və o, sənin qoruyucu mələyindir. Təbiətə də münasibətdə fərqli yanaşma hökm sürür. Böyük əksəriyyəti təbiəti istismar etməyi ona sevgi kimi başa düşür.\n- Əlbəttə. Kimsə ailəsini götürüb təbiət qoynuna gedirsə və dağların qoynunda ağacların budağını qoparıb tonqal qalayıb kabab bişirirsə, bu, sevgi deyil. Təbiətə sevgi elədir ki, özünü məhdudlaşdırırsan. Məsələn, Milli parklarda, qoruqları yaradanda insanlar bəzən qəzəblə "indi həmin ərazilərə giriş tənzimlənəcək?” deyirdi. Baxın, bütün qorunan ərazilər insan ayağı dəyməyə icazəsi olmayan statuslu yerlərdir. Qoruqlar ölkə ərazisinin 4-5% -ni təşkil edir. Heç olmasa 4-5% ərazini digər canlılar üçün saxlayaq. Niyə onun qaldığı yerlərə getməlisən?! İndi bir çox insanlar zooparkların, sirklərin düzgün olmadığını düşünür. Təbiəti, heyvanları görmək istəyirsənsə, elə et ki, heyvanlar səndən qorxmasın. Çünki o canlıların da azad yaşamaq hüququ var. Azərbaycan deyəndə onun ceyranı yada düşür, Azərbaycan deyəndə onun bəbiri yada düşür. 1968-ci ilə qədər onun pələngi yada düşürdü. 1938-ci ilə qədər pələng ovuna lisenziya verilirdi. 1968-ci ildən ölkəmizə pələng yoxdur. Məgər, ölkə pələngsiz kasadlaşmadı?!. Artıq ölkənin pələngi olan obrazı yoxdur. Ölkənin əsas hissəsinin adı Şirvandır, "şir, aslan” sözlərindəndir. XVII əsrdə sonuncu aslanlar yox oldu. Nəyin hesabına?! Kim onları sıxışdırdı?! İnsanlar onların yaşayış arealını daraldıb məhv etdi.\n- Siz, həm də qubalısınız. Doğulduğunuz evə, yurda baş çəkirsinizmi?\n- Əvvəllər gedə bilmirdim. Amma səhhətimdə problemlər yaşayandan sonra çalışıram ki, tez-tez gedim. Həmçinin, doğulduğum torpağa gedəndə, bir rahatlıq tapıram. Dağlarda saatlarla gəzəndə, özünü çox xoşbəxt hiss edirsən. Heç nə sənə mane olmur. Duyğularınla, təbiət mənzərələrinlə baş-başa olursan.


Nardaran qəsəbəsində daha bir küçədə yenidənqurma işləri yekunlaşıb - Report.az\nNardaran qəsəbəsində daha bir küçədə yenidənqurma işləri yekunlaşıb\n31 Mart, 2016 10:12\nBakı. 31 mart. REPORT.AZ/ Ölkə başçısının tapşırığına əsasən Bakının Nardaran qəsəbəsinin abadlaşdırılması, sosial-mədəni infrastrukturunun yenilənməsi məqsədi ilə aparılan kompleks tədbirlər çərçivəsində “Azəravtoyol” ASC Abşeron küçəsinin yenidən qurulması işlərini qısa müddət ərzində yekunlaşdırıb.\n“Report” “Azəravtoyol”a istinadən xəbər verir ki, layihəyə uyğun olaraq, küçə genişləndirilərək 2 gediş, 2 gəliş hərəkət zolağı olmaqla 18 m-ə çatdırılıb.Bunun üçün isə küçə boyu yaşayış və qeyri-yaşayış obyektlərinin söküntüsü işləri aparılıb. Sökülən evlərin və obyektlərin sahiblərinə qanunvericiliyə uyğun nəzərdə tutulan kompensasiya ödənilib.\nASC-nin sədri Saleh Məmmədovun xüsusi nəzarəti altında yüksək keyfiyyətlə və texnoloji ardıcıllığa riayət olunmaqla aparılan işlər çərçivəsində genişləndirilən küçə boyu yeni hasarlar tikilib, suvanıb və rənglənib, sakinlərin həyətlərinin girişinə estetik baxımından küçəyə gözəllik qatan yeni giriş qapıları qoyulub. Yenidənqurma işləri çərçivəsində yeni yeraltı kommunikasiya xətləri ( qaz, işıq, rabitə, su və kanalizasiya ) çəkilib, köhnələri isə tamamilə təzələnib.\nKüçə boyu hər iki istiqamət üzrə 2 m enində yeni piyada səkiləri tikilib, 4500 p/m yeni səki daşı düzülüb. Səkilərin 8800 kv.m sahəsi asfaltlanıb, işıq dirəkləri üçün xüsusi bünövrə tökülüb, dirəklər quraşdırılıb. Abşeron küçəsinin Nəsrulla Əsgərov küçəsi ilə kəsişməsində 10 m diametrində yeni dairə inşa edilib. Dairənin içərisinə bəzək daşları düzülüb.\nÜmumilikdə küçənin 40 min kv.m sahəsinə 3 qat və 25 sm qalınlığında olmaqla yeni asfalt-beton örtüyünün döşənməsi işləri aparılıb. Bu işlərə paralel olaraq avtonəqliyyat vasitələrinin hərəkətinin tənzimlənməsi məqsədi ilə zəruri olan yerlərdə yol nişanları quraşdırılıb, yol cizgi xətlərinin və yol göstərici xətlərinin çəkilişi işləri aparılıb.\nQeyd edək ki, küçənin uzunluğu 2,2 km., mövcud eni isə ortalama 8 m idi. Bundan əvvəl küçənin ensiz olması, uzun müddət təmir edilməməsindən yolun hərəkət hissəsinin sıradan çıxmış vəziyyətdə olması, piyadaların normal və təhlükəsiz şəkildə hərəkətinin təşkili üçün səkilərin olmaması, üstəlik işıqlandırma sisteminin olmaması, gecələr yolun işıqlandırılmaması vətəndaşların gediş-gəlişində xeyli çətinliklər yaradırdı.


Putinin Moskva görüşündəki çıxışının - Tam mətni » Xtv.az\nDağlıq Qarabağda təmas xəttində və Laçın dəhlizi boyunca atəşkəsə riayət edilməsinə nəzarət üçün Ermənistan və Azərbaycan tərəflərinin razılığı ilə rusiyalı sülhməramlı kontingent yerləşdirilib. Atəşkəs rejiminə riayət edilməsinin təmin olunması üçün səmərəli sistem yaradılıb. Rusiya sülhməramlılarının məsuliyyət zonasında 23 müşahidə məntəqəsi fəaliyyət göstərir, daha dörd əlavə post dəhliz boyunca hərəkətin təhlükəsizliyinə cavabdehdir. Hazırda regionda vəziyyət sakitdir.\nHörmətli həmkarlar, ümidvar olduğumu bildirmək istərdim ki, bizim bugünkü danışıqlar işgüzar şəraitdə keçəcək, regionda möhkəm sülhün, təhlükəsizliyin və davamlı sosial-iqtisadi inkişafın təmin olunmasına xidmət edəcək. Şübhəsiz, biz hamımız bunda maraqlıyıq. qafqazinfo


Müsahibə » Səhifə 9 » Avrasiya.Net\n"Əgər Ermənistanın yeni rəhbərliyi yenə də hərb ritorikası ilə danışsa... "\nAzərbaycan Liberal Demokrat Partiyasının (ALDP) sədri Fuad Əliyev Kanal-13-ə açıqlama verib.\nOnun sözlərinə görə, ölkə başçısı İlham Əliyevin Minsk qrupu həmsədirləri ilə son görüşündə qeyd etdiyi fikirlər də artıq vaxtın çatdığına işarədir. ALDP sədri bildirib ki, bu qrupun fəaliyyəti Qarabağ münaqişəsinin həllində heç bir rol oynamadı:\n"Mən fikirləşirdim ki, onlara deyilən sözlərdən sonra, üzr istəyib gedəcəklər. Ümumiyyətlə, 30 ilə yaxın fəaliyyət göstərən ATƏT-in Minsk qrupu Qarabağ münaqişəsinin həllində heç bir rol oynamadı. Onların bu illər ərzində görməli olduğu işi Azərbaycan Ordusu 44 gündə gördü. İllərlə Ermənistana havadarlıq etməklə bu qrup münaqişəni daha da uzatdı. Daha öncə də demişəm, yenə deyirəm ki, bu qrupun fəaliyyətindən Azərbaycan imtina etməlidir. Düşünürəm ki, yaxın günlər ərzində Azərbaycan bu addımı atacaq. Çünki indi "Qarabağ münaqişəsi" deyilən heç bir şey yoxdur, ordumuz bu münaqişəyə son qoydu!"\nQarabağda ermənilər tərəfindən təxribatlar davam olunur və müharibənin belə davam etməsinin səbəbi nədir? - sualına ALDP sədrin cavabı belə oldu:\n“Mənim fikrimcə, müharibə bitib. Hesab edirəm ki, Ermənistan ordusunun əsgərlərilə yox, Qarabağın bəzi yerlərdə gizlənən erməni terroristlərlə, hansılar ki, Ermənistan hakimiyyətin nəzarətindən çıxıblar, onlarla, Azərbaycan Ordusu lokal anti-terror əməliyyatları aparır. Bunu muharibə yox, anti-terror əməliyyatı kimi dəyərləndirilməsi daha düzgün olar.”\nMüxbirin, “Ermənistanda etiraz aksiyaları davam edir və Paşinyanın istefası tələb olunur. Əgər bu baş verərsə, Azərbaycanın qazancı nə olacaq?” sualına Fuad Əliyev dedi:\n“Fikrimcə, Paşinyan qalsa və yaxud getsə, Azərbaycan üçün heç bir əhəmiyyət kəsb etmir. Əgər Ermənistanın yeni rəhbərliyi Azərbaycanla yenə də hərb ritorikası ilə danışsa, Ordumuz tərəfindən cavab alacaq. Paşinyan 2 ildir ki, hərb ritorikası ilə danışırdı, nəticəsini hamı gördü.”\n“Azərbaycan son 15-20 il ərzində beynəlxalq aləmə sübut edib ki, Qarabağ qədim Azərbaycan torpaqlarıdır və Ermənistan tərəfindən işğal olunub. Biz bunu sübut edə bilməsəydik, müharibə başlayan gündən bizə daha ciddi təpkilər olacaqdır.”- ALDP sədri Fuad Əliyev bildirdi.\nAvrasiya.net Bütöv Azərbaycan Xalq Cəbhəsi Partiyasının (BAXCP) sədri, millət vəkili Qüdrət Həsənquliyevin partiyanın mətbuat xidmətinə müsahibəsini təqdim edir:\nEyni zamanda, Azərbaycan dövləti sərhədçilərimizin Laçın dəhlizində Ermənistanla sərhəddə dayanıb Rusiya sülhməramlıları ilə birgə nəzatət həyata keçirməsinə nail olmalıdır. Dağlıq Qarabağda sakinlər tərk-silah olunmalı, onların təhlükəsizliyinə Rusiya və Azərbaycan dövləti təminat verməlidir. Azərbaycanda yaşamaq hüquqları araşdırılmalı, qanunsuz məskunlaşmış şəxslər ölkədən çıxarılmalı, digərlərinə pasport verilməlidir. İlk növbədə azərbaycanlı köçkünlərin Dağlıq Qarabağdakı yurdlarına qaytarılmasını təmin etməliyik. Qondarma rejimin keçirdiyi seçkiləri heç kim, o cümlədən Rusiya tanımadığından və bölgənin hər hansı siyasi-inzibati statusu olmadığından, ən qısa müddətdə yaşayış məntəqələri üzrə bələdiyyə seçkiləri keçirilməlidir. Çünki qondarma rejimin “prezidenti”, kriminal və axtarışa verilmiş Araik Arutyunyanla Azərbaycan rəsmilərinin təması mümkün deyil. Erməni sakinlərin Azərbaycanın yurisdiksiyasına qaytarılması üçün iqtisadi, maliyyə və sosial sferada ciddi addımlar atılmalıdır. Bölgənin Rusiyanın yox, Azərbaycanın idarəetməsinə keçməsi üçün Rusiya ilə ciddi müzakirələr aparılmalıdır.\n- Vaxtilə çoxları Rusiya ilə torpaqlarımızın işğaldan azad olunması istiqamətində hər hansı danışığın nəticəsi olmayacaq əhəmiyyətsiz vaxt itkisi hesab edirdi və etiraf etməliyik ki, hətta bəzi insanlar torpaqlarımızı geri qaytara biləcəyimizə ümidlərini itirmişdi. Mən isə həmişə iqtidarı bağlı qapılar arxasında Rusiya ilə danışmağa çağırırdım. Çünki dövlətlərin əbədi dostu yox, daimi maraqları var. İndi də Rusiyanı inandırmalıyıq ki, söhbət kiçik bir ərazidən getmir. Dövlətin öz ərazisində suveren hüquqlarını bərpa edə bilməməsi həmin dövlətin nüfuz məsələsidir. Xalqımız hiss etsə ki, Rusiya həqiqətən buna mane olmaq istəyir, o zaman deyirlər ki, böyük sevgi ilə böyük nifrət arasında məsafə çox kiçikdir. Rusiya marağında olmalıdır ki, təkcə hökumət yox, xalqımız da Rusiyanı yaxın dost və strateji tərəfdaş kimi görsün. Biz Rusiyanın qonşu dost ölkə və böyük dövlət kimi regionda maraqlarını mütləq nəzərə aldığımız kimi, Rusiya da xalqımızın bu istəyini nəzərə almalıdır.\n- O zaman səbirlə, heç bir gərginlik keçirmədən danışıqları davam etdirməli, bütün diplomatik və siyasi təsir vasitələrindən istifadə etməliyik. Bu məsələdə qardaş Türkiyənin və onun Prezidenti hörmətli Ərdoğanın imkanları daha genişdir. Amma heç bir halda Rusiya ilə münasibətlərimizi bəzilərinin təklif etdiyi kimi pozmamalıyıq.\n- Sizə elə gəlmir ki, Rusiya münaqişəni saxlamaqla bizimlə Ermənistan arasında kim Rusiyaya daha sadiqdir “yarışı” başlatmaq istəyir?\n- Rusiyanın belə bir istəyinin ola bilməsini istisna etmək olmaz, amma Azərbaycan buna gedəcəkmi? Düşünürəm ki, yox. 30 il torpaqlarımızın 20%-i işğal altında qalıb, bir milyon qaçqın və köçkünümüz ağır həyata məhkum olunanda belə müstəqil siyasət yürütmüşük. Biz bölgədə Rusiyanın maraqlarını nəzərə alırıq, Rusiya da bizim maraqlarımıza, dövlət suverenliyimizə hörmət etməlidir. Bu halda həm də Rusiyanın beynəlxalq nüfuzu artacaq, regionda mövqeləri möhkəmlənəcəkdir. Bu gün Böyük Britaniya ilə keçmiş müstəmləkələri arasında hansı hörmətli, dost münasibət varsa, Rusiya da öz keçmiş müstəmləkələrinə münasibətdə buna nail olmalıdır. Bu sivil dünyanın tələbidir. Bundan imtina edilsə, Rusiya zamanla ayaqlaşa bilməsə bu, ona yaxşı heç nə vəd etmir.\n- Rusiya hər iki dövlətə bu məsələdə yardım etməlidir. Biz Ermənistanla sülh sazişi imzalamalıyıq. Ermənistan Azərbaycan və Türkiyəyə qarşı ərazi iddialarından imtina etməli, yaxın qonşuluq siyasəti aparmalı, vurduğu ziyana görə Azərbaycan dövlətindən üzr istəməli, könüllü kompensasiya ödəməlidir. Bu halda biz qəbul edə bilərik ki, Ermənistan dəyişmək istəyir. Özlərini sivil xalq sayırlarsa və ağılları varsa, bunu etməlidirlər, çünki inkişafları buna bağlıdır. Amma müşahidə edirəm ki, erməni xalqı faşist ideologiyasının əsirinə çevrildiyindən 3-4 nəfər istisna olmaqla, Ermənistanın bütün siyasi elitası barış barədə yox, revanş haqqında danışır.\nCOVİD-19 virusundan sağalan Azərbaycan Liberal Demokrat Partiyasının (ALDP) sədri Fuad Əliyev Baku News-a müsahibə verib.\n- Fuad müəllim, necə oldu ki, koronavirusa yoluxduğunuzu hiss etdiniz?\n- Açığı desəm, dəqiq harada yoluxduğumu bilmirəm. İki-üç gün əzələ və sümüklərimdə bərk ağrılar olmuşdu. Havanın dəyişməsinə həssas deyiləm, amma bu ağrılar olanda fikirləşdim ki, bəlkə havanın dəyişməsinə görədir. Sonra bu ağrılarla paralel temperaturum yüksəldi, iştahsızlıq, bədən zəifliyi, halsızlıq yarandı. Özümü ev şəraitində müalicə etməyə başladım. Ailə həkimi ilə tez-tez əlaqə saxlayıb məsləhətlərini alırdım. Düşünürdüm ki, adi bir xəstəlik kimi keçəcək. Amma əlamətlər davam etdiyi üçün artıq yoluxduğumu hiss edirdim. Çox halsız idim. Yüksək temperatur, 38.8, heç düşmürdü. Ağ ciyərləri KT etdirəndən sonra, artıq aydın oldu ki, virusa yoluxmuşam. Xəstəxanalarda yer olmadığına görə, özümütədric etməyə qərar verdim. Ailə həkimin nəzarəti altında 12 gün intensiv müəlicə aldım.\n- Koronavirusa hələ də inanmayanlar var, onlara tövsiyəniz varmı?\n- Bu virus çox ciddidir, heç kimə arzulamaram. Son günlər yoluxanların sayı kəskin çoxalıb. Sosial şəbəkələrdə virusa yoluxanlar haqqında statuslar çoxalıb. Tanıdığım nə qədər adam var ki, hazırda xəstəxanalarda virusla mübarizə aparır. İnanmayanlara isə bir söz deyə bilərəm: İnanmamaq sizin şəxsi işinizdi, amma tətbiq olunan qaydalara əməl etmək lazımdır.\n–Bu çətin dövrdə sizə kimlər dəstək oldu?\n–Partiya sədrləri, media nümayəndələri məni yada salırdılar. Prezident Administrasiyandan demək olar ki, hər gün səhhətimlə maraqlanırdılar. Bu məsələdə məni tək qoymadılar. Mənəvi dəstəyə görə, hər kəsə təşəkkür edirəm, tək-tək hər birinin adını çəkə bilmirəm.\nBütöv Azərbaycan Xalq Cəbhəsi Partiyasının (BAXCP) sədri, millət vəkili Qüdrət Həsənquliyev gündəmdəki məsələlərlə bağlı müsahibə verib.\nAvrasiya.net müsahibəni oxuculara təqdim edir:\n- Prezident əvvəlki çıxışlarında həmişə milli həmrəyliyi yüksək qiymətləndirib. Milli həmrəyliyi 10 noyabr Bəyənnaməsindən sonra bu gün gileylənən həmin adamlar pozdu. Onlar Rusiyanı düşmən dövlət adlandırıb ona Azərbaycana sülhməramlılar göndərməyə icazə verdiyi üçün Prezidenti çox ciddi ittiham etməyə başladılar. Başa düşə-düşə ki, bu yeganə və qaçılmaz çıxış yolu idi. Onlardan fərqli olaraq, Prezident Rusiyanı düşmən dövlət hesab etmir, Azərbaycanın sakit və firəvan həyatını həm də Rusiya ilə dostluq və əməkdaşlığın inkişaf etdirilməsində görür. Ancaq bu o demək deyil ki, bizim Rusiya ilə müxtəlif məsələlərə, o cümlədən Dağlıq Qarabağ münaqişəsinə dair fikir ayrılığımız ola bilməz. Sadəcə belə məsələlər masa arxasında həll olunmalıdır. Düşünürəm ki, məhz bu səbəbdən Prezident onlarla məsafədə durmağı zəruri hesab edib, həmin çıxışı etdi. Onlara da mesaj ünvanladı ki, siz Rusiyanı başqa gözdə görürsünüzsə, davam edin, bu sizin seçiminizdir. Amma müharibə bitməsə də biz daha sizinlə eyni bir mövqedən çıxış edə bilmərik. Bu zaman həm də Kəlbəcərin AXC hakimiyyəti dövründə işğal olunması faktından istifadə etdi. Hərbi əməliyyatlar artıq başa çatıb, ona görə də ciddi narahatçılığa əsas görmürəm, bəlkə də belə daha yaxşıdır.\nKəlbəcərlilər heç heyiflənməsinlər... - Partiya sədri\nAzərbaycan Liberal Demokrat Partiyasının (ALDP) sədri Fuad Əliyev Baku News-un suallarını cavablandırıb.


Xaqani Məmmədov hakimlərin işini normal sayır » Football-plus.az\n23 dek 02:16manset\nFariz Yusifov Antalya toplanışına getməyəcək\nDünən AFFA-da Hakimlər Komitəsinin sədri Xaqani Məmmədovla söhbətləşdik. Komitə sədri həm mövsümün geridə qalan hissəsində hakimlərin işini dəyərləndirdi, həm də qarşıdakı planlardan danışdı.\n“İlk yarıda cəzalanmayan hakim olmadı”\n- Mövsümün ilk yarısında hakimlərin işindən razı qaldız?\n- Ümumilikdə razı qaldım. Təbii, səhvlər də var idi. Dünyada elə bir assosiasiya yoxdu ki, orda Hakimlər Komitəsi “bizdə səhv yoxdu, hər şey idealdı” desin. Əlbəttə, səhv olur. Müqayisə aparsaq, bizdə bunun sayı qat-qat azdı. Başqa ölkələrin çempionatlarına da baxıram. Bir turda oyunun yekun nəticəsinə təsir edən 3-4 hakim səhvi olur. Bizdə isə ümumilikdə ilk yarıda yekun nəticəyə təsir edən 3-4 səhv qeydə alınıb. Eyni zamanda, bir neçə nəticəyə təsir edən yanlış qərarlar oldu. Amma ümumilikdə mövsümün birinci yarısının normal keçdiyini hesab edirəm.\n- İkinci dövrə ilə müqayisədə ilk dövrədə hakimlərin daha yaxşı təsir bağışlaması fikri ilə razısız?\n- Razıyam. Birinci dövrədə, demək olar, səhvlər olmadı. Bəlkə də ikinci dövrədə arxayınlaşma oldu. Başladıq bunları tərifləməyə ki, hər şey yaxşıdı, səhvsiz gedirsiz. Ancaq ikinci dövrədə yanlış qərarlar qeydə alındı. Deməzdim ki, bu gərginliklə bağlıdı. Çünki gərginlik 3-4-cü dövrələrdə - çempionatın sonuna doğru kuboklar və medallar uğrunda mübarizə kəskinləşəndə olacaq.\n- Xüsusən laysmanların bir neçə oyunda kobud səhvinin şahidi olduq.\n- Bu fikirlə də razıyam. Maraqlıdı ki, həmin səhvləri edənlərin çoxu FİFA laysmanları idi. Bu nədən irəli gəlir? Qaydanı bilməməkdən? Yox, arxayınlıqdan. Xaricdə oyun idarə etdikdən sonra ölkə çempionatının matçına köklənə bilmirlər. Bunu ancaq arxayınlıqla əlaqələndirərdim. Mövsümün ilk yarısında laysmanlardan daha çox narazı qaldıq, nəinki baş hakimlərdən.\n- Cəzalar oldu?\n- Təbii. İlk yarıda cəzalanmayan hakim olmadı. Elə səhvlər var idi ki, ictimaiyyət onu görmürdü. Ancaq biz bilirdik və hakim cəzasını alırdı.\n“Bəlkə də yaşını nəzərə alıb, belə qərar veriblər”\n- Bəs FİFA hakimlərinin 2017-ci ildə aldıqları təyinatları yetərli sayırsız?\n- Kifayət etdi. Əliyar Ağayevə təyinatlar yetərincə oldu. Ömər Paşayev, ilk ili olmasına baxmayaraq, kifayət qədər oyun idarə etdi. Paşayev UEFA Hakimlər Komitəsinin yaxşı mənada nəzarətindədi. Belə deyim, onu gözaltı ediblər. Sadəcə, Rəhim Həsənovun oyunları həm az idi, həm də keyfiyyət baxımından istənilən səviyyədə qarşılaşmalar deyildi. Halbuki Ömərin birinci ili idi və debüt ilində o qədər də samballı oyunlar verimirlər. Buna baxmayaraq, o Avroliqa matçını da idarə etdi. Ümumilikdə isə UEFA-dan gələn təyinatlar yaxşı oldu.\n- Hakimlərimizin yığmaların oyununa təyinat almamasının səbəbi nədi?\n- Son seçmə mərhələdə cəmi 1 qarşılaşma üçün Əliyara təyinat gəldi. Müəyyən məsələlər var ki, bizim kurator Nikolay Levnikovla müzakirə etmişəm. Yəqin ki, Antalyada da görüşəcəyik. Çünki o Qazaxıstanda Hakimlər Komitəsinə rəhbərlik edir. Danışmışıq, Antalyada görüşümüz olacaq. Bizim kurator kimi mənim də ondan nəsə soruşmaq, nəyisə tələb etmək haqqım var. Niyə bizim hakimlər DÇ-nin oyunlarını idarə etmədi? Niyə Əliyarın kateqoriyası yüksəldilmir? Düzdü, bunun səbəbini demişdi ki, sırf Kollinanın təklifidi, o bir il də gözləməyi məsləhət bilib.\n- Qeyd etdiyiniz kimi, bu dəfə də FİFA hakimlərinin siyahısı açıqlandı və Ağayev yenə 2-ci kateqoriyada qalıb. Bu dəfə nə mane oldu?\n- Yaxşı sualdı. Bəzi saytlar yazıb ki, yenə Xaqani Məmmədov camaatı aldatdı. Baxın, bu UEFA-dan aldığımız sənəddi (qitə futbol qurumundan gələn məktubu göstərir – F.). Burda yazılıb: “Sizə məlumdu ki, siyahıda əsas dəyişikliklər Hakimlər Komitəsi tərəfindən mövsümün sonunda həyata keçirilir”. Elə ötən il də bütün assosiasiyalara bildirmişdilər ki, siyahıda əsas dəyişiklik ildə bir dəfə olacaq, o da iyunda. Bunu da mən hamıya demişdim. İndi açıqlanan siyahıda cəmi 3 dəyişiklik edilib. Onlardan biri isveçli hakimdi ki, yaşına görə çıxarıblar. Əvəzində isə başqa referini siyahıya daxil ediblər. Qalan iki yenilik isə ingilis hakimlərin 1-ci kateqoriyaya keçməsidi. Vəssalam, başqa dəyişiklik olmayıb. Heç kimi aldatmırıq. Levnikovun mənə göndərdiyi fikirləri də sizə göstərərəm. O yazıb ki, hamımız istəyirdik, sadəcə, Kollina bir il də gözləməyi məsləhət bilib. Bəlkə də yaşını nəzərə alıb, belə qərar veriblər.\n- Ağayevlə həmyaşıd FİFA referisi yoxdu?\n- Səhv etmirəmsə, yoxdu. Baxın, bu da Levnikovun mənə göndərdiyi mesaj (telefonunda rus hakimdən gələn sms-i göstərir – F.). Yazıb: “Əliyarın heç bir problemi yoxdu, o siyahıda yüksəlişdə olan hakimdi, sadəcə, Kollina təklif etdi ki, bu il də ona baxaq, hamı da onunla razılaşdı”. Bu bizim kuratorun mənə dediyi fikirlərdi.\n- Bəlkə Ağayevin qiymətləri aşağıdı?\n- Deyərdim ki, onun qiymətləri bəlkə də hamısından yaxşıdı. Orta qiymət çıxarsaq, ən yuxarıda duranlardan biri olacaq. Əliyarda orta qiymət 8,4-dü. Orda elə hakimlər var ki, 7,9 alırlar, ancaq 1-ci və ya elit kateqoriyaya yüksəlirlər.\n- Gələn il üçün FİFA hakimlərimizin adı açıqlandı. 4-cü namizəd kimi kimin adını göndərmişdiz?\n- Əslində onun adını deyib ruhdan salmaq istəməzdim. Ancaq heç kimə deməmişdim, sizə bildirirəm. Dördüncü namizəd kimi Rauf Cabbarovun adını göndərmişdik. Ancaq danışanda bizə bildirdilər ki, 3 yeriniz var. Bununla belə, FİFA hakimi olmaq kiminsə boyuna biçilməyib. Reytinqdə hazırkı 3 beynəlxalq dərəcəli hakimdən yüksək olsa, siyahıya düşə bilər. Reytinq isə bildiyiniz kimi, çempionatda aldığı qiymətlər toplanır və oyun sayına bölünərək müəyyən edilir. Bütün dünyada belədi.\n- FİFA laysmanlarının siyahısında da dəyişiklik var...\n- Vaqif Musayev özü də cavanlardan birinin olmasının tərəfdarı idi. Onun əvəzinə Akif Əmirəlini göndərdik. Özü də Akif reytinqə görə də 2-ci yerdə idi. Onlarda da reytinqə görə müəyyən edilir. Çimərlikdə isə Əfqan Həmzəyevin yerinə Əli Cəbrayılov təsdiqləndi.\n- Əfqanın həm yaşı, həm də çəkisi buna səbəbdi. Bəlkə də onun özünə çəki ilə bağlı bir şey deməzlər. Amma UEFA-dakılar hər şeyə baxır.\n“Fariz Yusifov Antalyaya getməyəcək”\n- Qış toplanışı ilə bağlı planlar necədi? Bəzi məlumatlar açıqlanıb, ancaq detallar maraqlıdı.\n- Yanvarın 20-dən fevralın 3-dək hakimlərimiz Antalyada təlim-məşq toplanışında olacaq.\n- Mütəxəssis dəvət edəcəksiz?\n- Bir neçə mütəxəssis dəvət etmək istədik. Lakin onların da hazırlığı olduğu üçün gələ bilməyəcəklər. Əsasən rus mütəxəssislərlə danışdıq. Ancaq yenə də müraciət edəcəyik, alınsa, gəlmələri istisna deyil.\n- Fasilənin 2 aya yaxın davam etməsi problem deyil?\n- Belə deyək, hakimlər özlərini peşəkar sayırlarsa, dayanmamalıdılar. Heç dayanmayıblar da. Çempionat və kubok yeni bitib, bazar ertəsindən “Bayıl Arena”da məşqlərə başlayırıq. Antalya toplanışına qədər həftədə bir neçə dəfə Namiq Quliyevin rəhbərliyi altında hazırlıq keçəcəklər. Türkiyədə çəkdikləri əziyyəti isə özünüz görmüsüz. Gündə iki dəfə məşq və oyunlar. Bu il Antalyaya gec getməyimizin bir müsbət cəhəti də var. Ora yaxşı komandaların axını yanvarın 20-dən sonra başlayır. Oyun sayı baxımından problem olmayacaq.\n- Hakimlər orda nə qədər matç idarə edəcək?\n- İndidən dəqiq say deyə bilmərəm. Hardasa 60-70 oyun olacaq. Qarşılaşma sayının çox olmasını istəyirik. Bilirsiz ki, çempionatımızda oyun sayı azdı. Kimisə yoxlamaq istəsək də, risk edib təyinat vermirik. Odu ki, 4-5 gənc hakim də bizimlə birgə olacaq. Onları da iş başında görmək istəyirik.\n- Hakim-inspektorlar Komitəsinin sədri Əli Hüseynov da sizinlə Antalyaya gedəcək?\n- Bəli. Əli Hüseynov, Namiq Quliyev və həkim.\n- Quliyev həm də futzalda Alesioya kömək edir...\n- Onun əsas işi bizimlədi. Kimsə ona müraciət edirsə və vaxtı varsa, 1-2 həftə həmin komandanın fiziki hazırlığı ilə məşğul olur. Amma toplanış zamanı ancaq bizə kömək edir.\n- Türkiyəyə kimlərin gedəcəyi bilinir?\n- Siyahı ya sabah (bu gün), ən geci isə bazar ertəsi açıqlanacaq. Çünki toplanışın baş tutacağı bu gün dəqiqləşdi. Ümumilikdə isə 30 hakim getməlidi, onlardan 14-ü əsas, 16-sı isə yan xətt hakimi olacaq. Ancaq 2-3 dəyişiklik də mümkündü.\n- Fariz Yusifov gedəcək?\n- Xeyr, getməyəcək. Bir müddət öncə o bizə deyib, bilirik. Yanvarda işi ilə bağlı yükü çox olur. Ona görə də Türkiyəyə gedə bilməyəcək. Ancaq özünüz də bilirsiz ki, Yusifovun fiziki durumu həmişə yaxşı olur. Köməkçilərdən isə Nahid Əliyev getməyəcək. O da şəxsi işlərinə görə bizimlə birgə olmayacaq.\n- Yeri gəlmişkən, mövsümün ilk yarısında Yusifovun da bir neçə səhvi oldu.\n- Hansı səhvlər?\n- “Zirə” - “Qəbələ” oyununda qonaqların haqlı penaltisini vermədi.\n- Orda heç bir penaltidən söhbət gedə bilməz.\n- Cərimə meydançasında ayağa zərbə penalti deyil?\n- Sizə həmin epizodu göstərə bilərəm. Orda hakimin qərarı doğrudu. Sonra hansı oyun?\n- Kubokda “Şüvəlan” – “Səbail” matçında əllə oyun olsa da, 11 metrlik cərimə zərbəsi təyin etmədi.\n- Orda da hakim 100 faiz doğrudu.\n- Müdafiəçi qapıya gedən topun qarşısını əllə kəsir, amma penalti yoxdu?\n- Həmin epizodda oyunçu topun ələ dəyməsindən qaçır. Bütün vücudu ilə çalışır ki, top ələ dəyməsin. Futbolçu dönəndən sonra top bədənə bitişik ələ dəyir. Ancaq həmin oyunda əks tərəfə verilən penalti haqlı idi. Çünki futbolçu sanki voleybol oynayır. Yəqin ki, bu ilin sonunda və ya gələn ilin əvvəlində jurnalistlər üçün mətbuat konfransı keçirəcəyik. Mübahisəli epizodların hamısını göstərəcəyik. Ola bilər, siz “CBC Sport”dan belə görmüsüz. Yayın zamanı bəzən baxıb deyirsən ki, hakim 100 faiz səhvdi. Ancaq PFL-in kameralarına baxanda fərqli fikrə gəlirsən. Qeyd etdiyiniz hər iki epizodda Yusifov doğru qərar vermişdi.\n- Axı daha öncə dediz ki, mövsümün ilk yarısında cəzalanmayan hakim olmadı?\n- Onu ümumi şəkildə dedim. Təbii, bir-iki hakim olmalıdı da.\n- Elə “Zirə” - “Qəbələ” oyununda Təmkin qırmızı vərəqəlik hərəkət etsə də, Yusifov ona “sarı” göstərdi.\n- Nəyə görə “qırmızı” verməliydi?\n- Topsuz vəziyyətdə rəqibin ayağına zərbə vurmuşdu.\n- Zərbə yox, korpus idi. Orda düşüncəsiz hərəkətə görə “sarı” verilməliydi ki, hakim də bunu etdi. Aqressiya yoxdu. O epizodların hamısını sizə göstərəcəm.\n- Region Liqasının oyunlarına hansı hakimləri göndərirsiz?\n- Sözügedən çempionatın ilk turu geridə qaldı. Başlanğıcda problem olmasın deyə, hətta bir neçə premyer-liqa hakimini də oyunlara göndərdik. Ancaq növbəti il Region Liqasında gənc hakimlər iş başında olacaq.\n- Antalya toplanışı zamanı birinci divizion və əvəzedicilərin hakimlərinə kim hazırlıq keçəcək?\n- Özləri fərdi qaydada məşq edəcək. Həmçinin Ceyhun Haşımovla Elçin Məmmədov da onlarla məşğul olacaq. Ancaq hər kəs normativləri ödəməlidi.\n- Elvin Əsgərovun premyer-liqadan kənarda qalmasının səbəbi nədi?\n- O imtahanı çox çətinliklə verdi. Ancaq bu premyer-liqada tam gücü ilə oyun idarə etmək üçün yetərli deyildi. Odu ki, birinci divizionda oyunlara təyinat aldı. Amma Türkiyədəki toplanışda iştirak edəcək. Çəkisi də artmışdı, yəqin ki, Antalyada “əridər”.\n“Hamı elə hesab edir ki, hər şeyi bilir”\n- Bizim çempionat və hakimlərlə bağlı bu qədər. “Qarabağ” ÇL-də 3 qırmızı vərəqə aldı. Bu epizodlar geniş müzakirələrə səbəb oldu. Həmin “qırmızı”lar haqda nə deyə bilərsiz?\n- Pedro Enrike və Rəşad Sadıqovun epizodunda hakim haqlı idi. Dino Ndlovuda isə simulyasiyadan söhbət gedə bilməzdi. Sadəcə, Dinonun nümayişkəranə şəkildə özünü yerə atması hakimi çaşdırdı. Sadıqovun epizodunda isə “sarı” vermək olmazdı, “qırmızı” qərarı doğru idi. Futbol oyun qaydalarında yeniliklər olur. Həmişə demişəm ki, klublarda seminarlar keçək, yenilikləri çatdıraq. Ancaq isti yanaşmırlar. Hamı elə hesab edir ki, hər şeyi bilir. Rəqibi tutarsa, dartarsa və itələyərsə, “qrımızı”dı. Kim olur-olsun, maariflənməyimiz lazımdı.\n- Bəs videoassistentə nə dərəcədə ehtiyac var?\n- Bu asan başa gələn məsələ deyil. Böyük maliyyə tələb edir. Təsəvvür edin, Avropada 3-4 ölkədə var. Gələn il DÇ-də bundan istifadə ediləcək. Ancaq qəti qərar 2019-cu ildə veriləcək. Müsbət cəhətləri var. Ancaq mənfi halları da deməliyik. Çünki bu futbolun gözəlliyinə təsir edəcək. Videotəkrara hər dəqiqə müraciət etmək də olmayacaq. Maksimum 1-2 dəfə baxmaq mümkündü. Səhvləri bəlkə də azaldar. Platininin bir sözü var idi ki, futbolun gözəlliyi, populyarlığı elə hakim səhvlərindədi. Hansısa epizod aylarla müzakirə olunur. Demirəm, videotəkrar lazım deyil. Lakin təşkil olunması ciddi maliyyə tələb edir.


Ermənilər azərbaycanlı rejissoru təhdid etdi - Xocalıya görə (FOTO)\n16 Mart 2015 16:07\nİtaliyanın Milan şəhərində Xocalı soyqırımının 23-cü ildönümü münasibətilə keçirilmiş “Xocalıdakı qırmızı mələk” tamaşasının rejissoru Nihad İsayev ermənilər tərəfindən təhdid edilir.\nBu barədə Lent.az-a rejissorun özü bildirib.\nOnun sözlərinə görə, hələ tamaşadan əvvəl 3 nəfər naməlim şəxs onu izləyirmiş. Amma qətliamla bağlı apardığımız kampaniya, habelə Milan nəqliyyatında avtobuslarda Xocalı genosidiylə bağlı təbliğat posterlərindən sonra izləmə aşkar hala keçdi." N. İsayevin sözlərinə görə, tamaşa nümayiş olunan gün yenə həmin 3 nəfərlə qarşılaşıb. "Onların məni niyə izlədiyini də başa düşmürdüm. Maraqlıdır ki, tamaşadan sonra ermənilər elə teatr binasının qarşısında Azərbaycan əleyhinə vərəqələr paylayırdılar. Bu 3 nəfər isə onlara istiqamət verirdi".\nRejissorun dediyinə görə, cümə günü axsam həmin 3 nəfər onu yaşadığı evin yaxınlığında gözləyərək söhbətə çağırıblar. "Məni söhbət etməyə dəvət etdilər. Söhbət əsnasında onlardan biri (özünü Mika kimi təqdim edib) mənə dedi ki, cavan oğlansan, başını hər yerə soxma. Qarabağla bağlı tamaşalar nümayiş etdirib, başını ağrıtma. Mən ona incəsənətlə məşğul olduğumu və bu işi bundan sonra da görəcəyimi dedim. Mika adlı həmin erməninin axırıncı sözü bu oldu ki, bir də bu cür tədbirlər təşkil etsən, başın pis ağrıyacaq".


Tokioda Azərbaycanın və Yaponiyanın Xarici İşlər nazirlikləri arasında siyasi məsləhətləşmələr keçirilib - Gezmeli Yerler, Gezilecek Yerler, Turizm xeberleri, Turlar, Tur\nEv aktual Tokioda Azərbaycanın və Yaponiyanın Xarici İşlər nazirlikləri arasında siyasi məsləhətləşmələr keçirilib\nH.Ueyama qeyd edib ki, ötən il ərzində iki ölkə arasında münasibətlər yüksələn xətlə inkişaf edib. Bir sıra yüksək səviyyəli qarşılıqlı səfərlər həyata keçirilib. Vurğulayıb ki, Azərbaycan-Yaponiya XİN-lər arası siyasi məsləhətləşmələr ölkələrimiz arasında siyasi dialoqun dərinləşməsi, müxtəlif məsələlər üzrə fikir mübadiləsinin aparılması üçün yaxşı zəmin yaradır. Yaponiya Azərbaycan ilə münasibətlərə xüsusi önəm verir ki, bu da ölkəmizin Cənubi Qafqazda ən vacib dövlət olmasından, Azərbaycanın regionda sabitliyin və sülhün bərqərar edilməsində mühüm rol oynamasından irəli gəlir.\nAzərbaycan ilə Yaponiya arasında enerji sahəsində əməkdaşlığın hazırkı səviyyəsindən məmnunluq ifadə edən R.Həsənov bununla yanaşı, qeyri-enerji sektorunda yüksək potensialın mövcudluğunu nəzərə alıb. Kənd təsərrüfatı, turizm, sənaye, nəqliyyat, informasiya texnologiyaları, səhiyyə, təhsil, idman və əczaçılıq sahələrində əməkdaşlığın inkişafı ilə bağlı birgə səylərin artırılmasının zəruriliyini qeyd edib.\nNazir müavini Cənubi Qafqazda davam edən münaqişələrin, xüsusilə Ermənistan-Azərbaycan Dağlıq Qarabağ münaqişəsinin regionun sabitlik və təhlükəsizliyini təhdid etdiyini vurğulayıb. Problemin həlli ilə bağlı görülən işlər barədə də qarşı tərəfi geniş şəkildə məlumatlandırıb.\nR.Həsənov BMT Təhlükəsizlik Şurasının münaqişənin Azərbaycanın suverenliyi və ərazi bütövlüyü əsasında həllini tələb edən müvafiq qətnamələrinin yerinə yetirilir. Beynəlxalq birliyin səylərinin artırılmasının vacibliyini vurğulayıb. Qeyd edib ki, məsələnin həll olunmamasına Ermənistan tərəfinin qeyri-konstruktiv mövqeyi var. Yüksək səviyyəli danışıqlar zamanı əldə edilmiş razılaşmalara əməl etməməsi və Azərbaycana qarşı ikili standartların tətbiq olunması maneçilik törədir.\nR.Həsənovun BMT Təhlükəsizlik Şurasının Ermənistan-Azərbaycan Dağlıq Qarabağ münaqişəsi ilə bağlı müvafiq qətnamələrinin yerinə yetirilməməsi məsələsinə toxunulub. Yaponiya tərəfinin mövqeyinə dair sualına cavab olaraq H.Uyama BMT TŞ-nin qətnamələrinin həyata keçirilməsinin vacibliyini bildirib.\nH.Uyama Dağlıq Qarabağ münaqişəsinin həllinin Qafqaz regionunda sülh və stabillik üçün çox vacib olduğunu bildirib. Bununla əlaqədar ölkəsinin ATƏT-in Minsk qrupu həmsədrlərinin vasitəçilik səylərini dəstəklədiyini bəyan edib. Məsələnin tezliklə beynəlxalq hüququn prinsiplərinə uyğun olaraq sülh yolu ilə həllini arzulayıb.\nƏvvəlki məqaləŞəkidə qadınların işgüzar inkişafı təlimlərinə start verilib\nNövbəti məqalədəDekabrda Bakıda gənc sahibkarlar forumu keçiriləcək\naktual Məcidli Nərmin - 1 Avqust 2020


33 yaşlı Cavid Gülün “Məşhur gəlin”i: “Yanvar ayında...”\n6 Oktyabr 2017 11:00\nBu gün tanınmış aparıcı Cavid Gülün doğum günüdür.\nPublika.az xəbər verir ki, ad gününü qeyd edən məşhur açıqlama verərək aparıcılıqdan uzaqlaşdığını deyib:\n“Bir müddətlik aparıcılıqdan uzaqlaşmışam. Hazırda film çəkirəm. “Məşhur gəlin” adlanır. Filmə Afaq Gəncəli, Kamil Zeynallı, Şəhriyar Əbilov, Elariz Məmmədoğlu, Roza Zərgərli, Mətanət Əliverdiyeva, Nərgiz Mamedova və digər məşhurlar çəkilib.\nEkran işi komediya janrındadır. Rejissoru Rəfail Bağıroğlu, filmin rəhbəri isə mənəm. Yanvar ayında təqdimat etməyi planlaşdırırıq. Əsas iki böyük səhnəmiz qalıb, havalar düzələn kimi çəkilişləri tamamlayacağıq”.\n33 yaşını tamalayan aparıcı instaqram hesabında isə onu təbrik edənlərə təşəkkür edib:\n“Təbrik edənlər də, etməyənlər də sağ olsun. Bu 33 ilimdə xoş söz deyənlər də, kefimi pozanlar da, aramızda olmadığı üçün heç nə deyə bilməyənlər də oldu. Həmişə yeni yaşıma xoş xəbərlərlə başladım, ancaq bu dəfə fərqlilik oldu. Bəlkə də, bu fərqlilik xeyirimə oldu”\nQeyd edək ki, Cavid Gül BDU-nun jurnalistika fakultəsinin məzunudur. O, bir çox yerli telekanalda aparıcı vəzifəsində çalışıb.


Quraqlıq təhlükəsi yenidən qayıdır?!\nGülşad Məmmədova: “İyul və avqust aylarında havanın temperaturunun iqlim normasına yaxın, bəzi günlərdə isə iqlim normasından bir qədər yüksək olacağı proqnozlaşdırılır” Telman Zeynalov: “Hər 50 ildən bir bu hadisə təkrarlanır”\nİntensiv yağışları indi də dəhşətli istilər əvəz etməyə başlayıb. Bir sıra ekspertlər bu il də son iki ildə müşahidə edilən quraqlığın təkrarlanacağını deyirlər. Onu da qeyd edək ki, əksər iqlim araşdırma mərkəzləri bu ilin tarixdə ən isti il olacağını açıqlayıblar.\nBöyük Britaniyalı alimlərin fikrincə, planetimizdə orta temperatur rejiminin artımı parnik qazlarının atmosferə hər il daha çox buraxılması ilə bağlıdır. İngilis alimlər güman edirlər ki, 2016-cı ildə temperatur maksimumlarında bütün köhnə rekordlar yenilənəcək. Lakin indiki yay barədə tam əksini düşünənlər də var.\nMövzu ilə bağlı Ekologiya və Təbii Sərvətlər Nazirliyinin (ETSN) Milli Hidrometeorologiya Departamentinin Hidrometeoroloji Proqnozlar Bürosunun direktor müavini Gülşad Məmmədova "Mövqe"yə bildirdi ki, artıq bir neçə gündür ölkə ərazisində mülayim, gün ərzində əsasən yağmursuz hava şəraiti müşahidə olunmaqdadır: "Lakin bölgələrimizdə gecə və axşam saatlarında, əsasən də şimal və qərb rayonlarında şimşək çaxması və yağış yağması müşahidə edilir. Bəzi bölgələrdə isə yağış leysan xarakterli və intensivdir. Lakin yaxın iki gün ərzində ölkə ərazisində hava şəraitinin mülayim olacağı və gün ərzində əsasən yağmursuz keçəcəyi gözlənilir. Bölgələrdə şərq küləyi əsəcək. İyun ayının 25 və 26-da isə şərq küləyi qərb küləyi ilə əvəz olunacaq. Qərb küləyinin ara-bir gücləməsi müşahidə olunacaq. Eləcə də paytaxt ərazisində yaxın iki gün ərzində azbuludlu, əsasən yağmursuz hava şəraiti müşahidə olunacaq. Şimal-qərb küləyi gündüz saatlarında cənub-şərq küləyi ilə əvəzlənəcək. Havanın temperaturu isə yaxın iki gün ərzində 30-35 dərəcə arasında dəyişəcək. Eləcə də bölgələrimizdə yaxın iki-üç gün ərzində havanın temperaturu 34-39, dağlıq ərazilərdə isə 22-27 dərəcə arasında dəyişəcək".\nGülşad Məmmədova əlavə etdi ki, artıq yay ayına qədəm qoymuşuq: "İyul və avqust ayları yayın ən isti aylarından hesab olunur. Ancaq həmin günlərdə havanın temperaturu iqlim normasına yaxın, bəzi günlərdə isə iqlim normasından bir qədər yüksək olacağı proqnozlaşdırılır".\nEkoloq Telman Zeynalovun sözlərinə görə isə bu il quraqlıq olmayacaq: "Əksinə, rütubət çox olacaq. Elə hazırda da havada həddən artıq rütubət var. Nəzərə alaq ki, bu il yağıntıların miqdarı çox olub. Xüsusən də qışda dağətəyi ərazilərdə qar çoxlu düşdü. Eyni zamanda fevral ayından iyun ayının ortalarına qədər yağıntılar olub. Bu baxımdan havalar rütubətli olacaq. Yəni, bu il quraqlıq gözlənilmir. Lakin rütubətli hava ilə yanaşı, havanın isti keçməsi insan səhhətinə mənfi təsir edə bilər".\nEkoloqun sözlərinə görə, burada qeyri-adi təbiət hadisəsi yoxdur: "Çünki, hər 50 ildən bir bu hadisə təkrarlanır. Təbiətin qanunauyğunluğu budur".


725-ci marş və ya… Sonuncu marşa ehtiyacımız var! – Şəmil Sadiq | SENET.AZ\nBuradasınız: Ana səhifə / OxucuKlubu / Şəmil Sadiq / Yazarlar / 725-ci marş və ya… Sonuncu marşa ehtiyacımız var! – Şəmil Sadiq\n725-ci marş və ya… Sonuncu marşa ehtiyacımız var! – Şəmil Sadiq\n13 Aprel 2017 134 Baxış\nSenet.az oxucularına “Ustad” jurnalından Şəmil Sadiqin 725-ci marş və ya… Sonuncu marşa ehtiyacımız var! yazsını təqdim edir.\n“Allah bu millətə bir daha İstiqlal marşı yazdırmasın”, – demişdir böyük türk şairi Mehmet Akif Ərsoy. Bu cümləni niyə dediyini və nə zaman dediyini yazmazdan əvvəl Türkiyənin “İstiqlal” marşının necə və hansı şərtlərlə yazıldığını deyim, sonra mətləbə keçək.\nTürkiyə 1920-ci ilin sonlarında yunan ordusu ilə ağır bir döyüşün astanasında idi. Tarixçilər deyirlər ki, o dövrdə ölkənin sadəcə silaha deyil, millətin ümidlərini yaşadacaq mənəvi dəstəyə də böyük ehtiyac var idi. Hər bir millət kimi…\nBunun üçün isə Qərb cəbhəsinin quzey bölgəsinin komandanı miralay İsmət paşa Maarif vəkili doktor Rza Nuru bəyi ziyarət edir. Bu ziyarətdən qısa bir zaman sonra “Hakimiyyəti milliyə” qəzetində “Türk şairlərinin nəzərinə! Maarif Vəkalətindən” başlıqlı bir şeir yarışmasının elanı verilir. Müsabiqənin tələbi milli marşın yazılması idi və qalib 500 lirə qazanacaqdı. Ancaq bir şərtlə: şeirlər milli mücadilə ruhunu ifadə etməli idi. Sonra isə şeirə musiqi bəstələnməsi üçün növbəti bir yarışma elan ediləcəkdi.\nBir gün Türkiyə Böyük Millət Məclisind Mehmet Akifin yaxın dostlarından Balıkesir millət vəkili Həsən bəylə qarşılaşan Sübhi bey xoş-beşdən sonra müsabiqəyə gələn şeirlərin heç birindən razı qalmadığını deyir. Sonra Mehmet Akifi bu marşı yazmağa razı salmasını ondan xahiş edir. Həsən Basri də Mehmet Akifin bu cür bir vəzifə üçün mükafat qoyulmasının əleyhinə olduğunu, bundan yaman narahatlıq keçirdiyini bildirir. Əminliklə deyir ki, mükafat olduğu üçün o buna razı olmayacaq. Subhi bəy də şairə başqa bir məktub yazaraq onun son çarə olduğunu bildirir. Narahatllığını başa düşdüyünü və necə istəyirsə, o cür də davranılacağını qeyd edir.\nŞair şeiri bitirən kimi, yəni 1921-ci il 7 fevral tarixində “Qəhraman ordumuza ithaf” adı ilə imzasız şəkildə Maarif Vəkilliyinə göndərir. “İstiqlal” marşı ilk dəfə 17 fevralda Hakimiyyəti milliyə” qəzetində yayımlanır.\nBeləcə, yarışmaya göndərilən 725-ci şeir Türkiyə Böyük Millət Məclisində böyük alqışlarla qəbul edilir. Subhi bəyin ürək yanğısı ilə şeiri Böyük Millət Məclisində səsləndirdiyi zaman şair zaldan sakitcə çıxmışdır.\nŞair ona verilən 500 lirəni isə müsəlman qadın və uşaqlara yardım məqsədilə fəaliyyət göstərən Darülmesai dərnəyinə bağışlayır. Halbuki həmin dövrlə o, çox böyük ehtiyac içərisində yaşayırdı.\nDeyilənlərə görə, Ankaraya getdiyində paltosu belə yox imiş. Soyuq günlərdə məclisə qatılmaq üçün tez-tez paltosunu geyindiyi yaxın dostu Neyzen Tevfikin qardaşı Baytar Şefik bəy bir gün, – “Akif bəy, bu mükafatı rədd etməyib, bir palto alsaydınız, yaxşı olmazdımı?” – demişdi. Əşrəf Edipin dediyinə görə, o anda Şairin hansı vəziyyətə düşdüyünü təsəvvür etmək çox çətindir. O, məhz bu sözə görə düz iki ay Şefiq bəylə danışmamışdı.\nMəhemet Akif bir dəfə jurnalistlərlə söhbətində demişdir ki, “İstiqlal” marşı bir daha yazıla bilməz, kimsə bir daha “İstiqlal” marşı yaza bilməz, mən də yaza bilmərəm!” Bu sözləri nə qədər əsəbi şəkildə demişdisə, bir o qədər də sakit və hüznlə, – “Allah bu millətə bir daha “İstiqlal” marşı yazdırmasın”, – deyə əlavə etmiş və susmuşdu.\nBəli, ümid edirik ki, Türkiyə ustad sənətkarın dediyi kimi, bir daha marş yazılacaq duruma düşməyəcək. Marşların nə məqsədlə və hansı şəraitdə yazıldığı hamımıza bəllidir. Amma bu misranın tərsinə, mən arzu edirəm ki, Tanrı bizə, Azərbaycan türklərinə bir dəfə də marş yazmağı nəsib etsin.\nMehmet Akif bəyin “Allah bu millətə bir daha “İstiqlal” marşı yazdırmasın” fikrinin səsləndiyi anı mən çox yaxşı təsəvvür edə bilirəm. Bir xalq dünya qarşısında dimdik durub, öz müqəddəratını həl etmişdir. Türkiyə Cümhuriyyətinin qurulması üçün xalqın birlik olub, mübarizə aparmasını bütün dünya görmüş və buna qibtə etmişdir. Məhz “İstiqlal” marşının yazılmasını şərtləndirən həmin zaman, həmin şərait idi. Mücadilə və mübarizə yoxdursa, marşlara da heç bir ehtiyac qalmır. Marşların yerini serenadalar, balladalar tutur. Ustad sənətkar məhz xaqlının ağır vəziyyətini göz önünə gətirərək o məşhur kəlməni ifadə etmişdir. Hətta “Kimsə bir daha “İstiqlal” marşı yaza bilməz, mən də yaza bilmərəm!” deməsi belə içdən gələn bir inancın ifadəsi idi. Çünki Çanaqqala kimi savaşı dünya tarixi nə görüb, nə də ki görəcəkdir. Çanaqqala mücadiləsini gözləri ilə görməyən şair “İstiqlal” marşı kimi bir marş yaza bilməz.\nBu gün müəllifinin tam dəqiq olmaması haqqında gedən polemikalar, sətirlərində döyüşə, müharibəyə səslənişin olmasını tənqid edib, himninin dəyişməsini ifadə edən fikirlərin mahiyyətində zərrə qədər də olsa, həqiqətin olması belə bu cür yanaşmaların səsləndirilməsinə haqq qazandırmır. Müəllifin kim olmasından asılı olmayaraq, himnimiz gözəldir, döyüşkəndir, əzmkardır, mübarizə ruhunu ifadə edir. Çünki bunu çar Rusiyasının 100 illik buxovundan canını qurtaran bir millətin qeyrətli oğlu yazmışdır. O zaman da müəllifin ruh halı Mehmet Akifin marş yazdığı zaman yaşadığı ruh halı ilə eyni idi, məncə. Digər bir tərəfdən isə himnimizin humanistləşdirilməsini istəyən “yemlənmişlər” Azərbaycanı Fransa ilə, İsveçlə müqayisə etməmişdən əvvəl ölkənin vəziyyətini gözləri önünə gətirsinlər. “Marselyoza”nın redaktə olunduğunu nümunə gətirərək, bizim də bu addımı atmağımızı istəyənlər də həmçinin… Etiraf edək ki, bugünün Avropası öz insanı üçün çox iş görüb, bəlkə də görməyə bir iş qalmadığı üçün himnin dəyişməsinə əl atır.\nAmma biz hələ bəzi məqamlarda çox geridəyik. O qədər geridəyik ki, öz halal torpağımızın kiçik bir təpəsini alarkən sevinc göz yaşlarımızıda boğuluruq. Yəni biz hələ bir kiçik təpənin alınmasına sevinəcək durumdaykən, qisas hissinin yaşamalı olduğu vəziyyətdəykən mübarizə ruhlu himnimizi humansitləşdirməyə heç bir ethiyac yoxdur.\nBu gün ehtiyacımız olan tək şey marşların yazılmasıdır. Həm də hər misrasında Bozkırdakı atın ayaqlarının səsini, hər kəlməsində Tanrı dağının əriyərək şırıldayan saf suyunun qoxusunu duymalıyıq! Aprelin 2-5-də üç günlük müharibə şəraiti bizə göstərdi ki, hələ də qələbə marşına ehtiyacımız var. O marşa ki, əsgərimizi oddan, alovdan, qardan, borandan anaların laylası, uluların duası, Tanrının sədası kimi qorusun. Qəlbədən qəlbəyə səsləsin.\nBirinci Qarabağ Müharibəsi illərində yaranmış marşların təzələnməsinə, yenidən aranjımanına ehtiyac var. Bu marşlar o vaxta qədər yazılmalıdır ki, Təbrizdə “Marş irəli!” dedikdə Borçalıda atlar şahə qalxsın…\nBölmə : OxucuKlubu, Şəmil Sadiq, Yazarlar\nƏvvəlki yazı Ortaq ünsiyyət (Türkcə) dilinə gedilən yolda ciddi addım\nNövbəti yazı 7 milyard sarsaq – Umberto Eko


20 illik dostunu qanına boyadı – Bərdədə namus cinayəti\n20 Aprel 2016 19:05\nBərdə rayon sakini, 1971-ci il təvəllüdlü Ruslan Abbasovun cinayət işi üzrə məhkəmə prosesi başa çatıb. İttihama görə, Ruslan Abbasov 21 iyun 2015-ci il tarixdə, saat 22 radələrində Bərdə rayonunun Nəcəfqulubəyli kəndində Ağdam rayon köçkünü Rafiq Abbasov ilə dalaşıb. Hadisə qısqanclıq zəminində baş verib.\nRuslan Abbasov Rafiq Abbasovu döyərək, ona çoxsaylı bədən xəsarətləri yetirib. Rafiq Abbasov hadisədən sonra xəstəxanaya müraciət edib və tibbi yardım alıb.\nTeleqraf.com xəbər verir ki, Ruslan Abbasov Cinayət Məcəlləsinin 127.2.3-cü (ümumi təhlükəli üsulla və ya xuliqanlıq niyyəti ilə sağlamlığa az ağır zərər vurma) maddəsi ilə ittiham edilib. Cinayət işi Bərdə Rayon Məhkəməsində araşdırılıb.\nRuslan Abbasov bildirib ki, Rafiq Abbasovu 20 ilə yaxındır ki, tanıyıb və dostluq edib: “2002-ci ilin yanvar ayında gecə saat 22 radələrində bacım Səmayə Rafiqin həyat yoldaşım Mahirə (Ruslan Abbasovun bacısı və həyat yoldaşının adı şərti göstərilib – H.Z) ilə birlikdə həyətimizdə oturduğunu görüb və bunu mənə deyib. Həmin vaxt Rafiqə bu barədə bildirəndə o, müxtəlif bəhanələr gətirdi. Bundan sonra 2014-cü ilin avqust ayında Rafiq evimizin yaxınlığından həyətimizə işıq salıb. Bu zaman qardaşım Müseyib Rafiqi tənbeh edib.\n“Həyətimdən qaçdığını gördüm”\nRuslan Abbasovun sözlərinə görə, Rafiqin həyətlərinə işıq salmasından sonra onda qısqanclıq hissi yaranıb: “Buna görə də Rafiqi ifşa etmək qərarına gəldim. Odur ki, sayıqlığımı artırdım. 21 iyun 2015-ci il tarixdə saat 22 radələrində bacım oğlu Məhəmməd mənə zəng vuraraq, tez evə gəlməyimi istədi. Həmin vaxt özümə məxsus “VAZ-2106” markalı avtomobillə evə gəldim. Bu zaman Rafiqin həyətimizdən çıxaraq əkin sahəsinin kənarı ilə qaçdığını gördüm”.\nTəqsirləndirilən şəxsin ifadəsinə görə, həmin vaxt Rafiqin arxasınca qaçıb və kanalın kənarında onu tutub: “Rafiqdən nə səbəbə həyətimdə gəzməsini soruşdum. Əsəbləşdiyimdən özünü saxlaya bilmədim və onu gözünün altından, baş nahiyəsindən yumruqla vurdum. Bundan sonra Rafiqi təpiklədim. Yenə də Rafiqdən gecə vaxtı həyətimdə nə səbəbə gəzməsini soruşdum. Rafiq də həmkəndlisi Mustafagilə getdiyini bildirdi. Mustafagilə yolun həmin yerdən keçmədiyini, Rafiqin yalan danışdığı söylədim. Bundan sonra bacım Validə və Validənin oğlu Məhəmməd həmin yerə gəldilər. Mən Rafiqi həyətimə gətirdim. Əmim oğlanları Firuz, İlkin, Vahid də ora gəldilər. Onlar Rafiqi döyməyə qoymadılar”.\n“Ruslanın həyat yoldaşı ilə əlaqəm olmayıb”\nZərər çəkmiş Rafiq Abbasov ifadəsində bildirib ki, həmin gün saat 22 radələrində həmkəndlisi Elnurun evinə gedərkən Ruslangilin evinin yanından keçib: “Bu zaman Ruslan yaxınlaşaraq hara getdiyimi soruşdu. Mən isə Ruslana cavab vermədim. O, üstümə hücum edərək məni döyməyə başladı. Bu zaman ora Firuz, İlkin və Valid gələrək məni döyməyə qoymadılar. Bundan sonra Vahid polisə zəng etdi. Həmin yerə polis işçiləri Cahid və Rəşad gələrək məni əvvəlcə polis şöbəsinə, sonra isə xəstəxanaya apardılar. Ruslanın həyat yoldaşı Mahirə ilə heç bir əlaqəm olmayıb, hadisə günü Ruslanın həyətinə girməmişəm”.\nMəhkəmənin hökmü ilə Ruslan Abbasov 2 il müddətinə azadlıqdan məhrum edilib. Ruslan Abbasovun başqa yerə getməmək barədə qəti imkan tədbiri dəyişdirilib. Onun barəsində həbs qəti imkan tədbiri seçilib və məhkəmə zalından həbs edilib. Məhkəmənin hökmünə əsasən onun cəza çəkmə müddətinin əvvəl 2015-ci ilin dekabrın 29-dan hesablanıb.\nHökmdən narazı qalan Ruslan Abbasov apelyasiya şikayəti verib və cəzasının yüngülləşdirilməsini istəyib. Onun şikayəti araşdırılması üçün Gəncə Apelyasiya Məhkəməsinə göndərilib.\nHakim Çingiz Məmmədovun sədrliyi ilə keçirilən prosesdə qərar elan edilib. Qərara görə, Ruslan Abbasovun apelyasiya şikayəti təmin edilib və onun barəsində Cinayət Məcəlləsinin 70-ci (şərti məhkum etmə) maddəsi tətbiq edilib. Şərti cəza alan Ruslan Abbasov azadlığa buraxılıb.


METAK Şirkəti, Azərbaycan - “METAK” şirkəti ölkəmizdə keçirilən ilk triatlon çempionatının rəsmi sponsoru oldu\nMETAK şirkəti ölkəmizdə keçirilən ilk triatlon çempionatının rəsmi sponsoru oldu 23.10.2019\nİdmanı və sağlam həyat tərzini təbliğ edən “METAK” bu cür yarışlara hər zaman dəstək olmağa çalışır\nOktyabrın 6-da Azərbaycan Respublikası Gənclər və İdman Nazirliyinin dəstəyi, Azərbaycan Triatlon Federasiyasının təşkilatçılığı ilə həvəskarlar arasında ilk turnir ― “Baku Triatlon 2019” keçirilib.\nTriatlon olimpiya idman növüdür, üç mərhələnin (üzgüçülük, velosiped sürmə və qaçış) ardıcıl və fasiləsiz keçilməsindən ibarət yarışdır. Mövcud olan 20-yə yaxın məsafə növü arasında ən populyar 5150, IRONMAN 70.3 və IRONMAN məsafələridir.\nƏsas məqsədi triatlonun ölkəmizdə tanınması və inkişafı olan tədbirin sponsorları arasında “METAK” şirkəti də yer almışdır. İdmanı və sağlam həyat tərzini təbliğ edən “METAK” bu cür yarışlara hər zaman dəstək olmağa çalışır.\nYarış Avropa Oyunları Parkında sprint məsafəsi üzrə baş tutub. Yarışı 0,5 kilometr məsafəyə üzməklə başlayan iştirakçılar, velosipedlə 20 kilometr qət etməklə davam etmiş və 5 kilometr qaçışla tamamlamışlar.


Din və Cəmiyyət 37 / 2014 | TRT Azerbaycan\nDin və Cəmiyyət 37 ...\nDin və Cəmiyyət 37 / 2014\nQardaşlıq bütün dillərdə olan, maddi və mənəvi yaxınlığı ifadə edən bir anlayışdır.\n21.09.2014 ~ 15.07.2021\nQardaşlıq bütün dillərdə olan, maddi və mənəvi yaxınlığı ifadə edən bir anlayışdır. İslam dinində isə qardaşlıq ata, anadan və ya onların birindən dünyaya gələn şəxslər arasındakı qan qohumluğu ilə eyni nəsilə məxsus olanları, eyni qəbilə və ya millətə, eyni dinə, dünya görüşünə malik qruplar arasındakı həmrəyliyi ifadə edir. İslam dininin mənbəyi Quran və peyğəmbərin hədisləri qardaşlıq anlayışının əhəmiyyətini vurğulayır. Bununla yanaşı sevgi də burada əsasdır. Qardaşlıq sosial münasibətlərin inkişafı üçün önəmli amillərdən biridir. Cəmiyyətdə sülh və əmin-amanlıq olmadan bunun olması qeyri-mümkündür.\nQuranda qardaşlıq anlayışı müxtəlif mənalarda istifadə olunub. İnanc anlayışı qardaşlıqda əsas götürülüb. Peyğəmbər Həzrəti Əbu-Bəkir haqda “Dostluğu və malı ilə mənə ən çox xeyri dəyən Əbu-Bəkirdir. Əgər ümmətimdən birini dost seçmək lazım gəlsəydi onu seçərdim lakin İslam qardaşlığı və ondan yaranan sevgi daha vacibdir” deyib. Bu sözləri ilə peyğəmbər “Müsəlmanlar arasındakı ən yaxşı yaxınlıq və ünsiyyət inanc birliyidir” demək istəyib. Din sevgi, şəfqət, özünü başqasının yerinə qoymaq kimi davranışların insan əlaqələrində əsas amillər olmağını istəyir lakin şəxsi mənfəətlərini güdənlər buna imkan vermir. Müasir dövrdə bu tez-tez baş verir. Təəsüf ki, insanlar artıq özü üçün yaşayır.\nDin qardaşlığı güclü bir əlaqədir. Görmədiyimiz, tanımadığımız kəslər din əlaqəsi ilə bizə qardaş olur. Mənəvi əlaqə yaradan bu duyğu xeyir işlərə və gözəlliklərə vəsilə olur. Quran din qardaşlığının yaratdığı birlik və həmrəylik ruhu müsəlmanlara bəxş edilən nemət sayır.\nİslam tarixində əsas hadisələrdən biri sayılan – Məkkə və Mədinə müsəlmanlarının qardaşlıq əlaqəsi Qurandan qeyd olunan qardaşlıq anlayışına ən yaxşı nümunədir. Bildiyimiz kimi, peyğəmbər Mədinəyə köçdükdən 5 ay sonra 45 mühacir və 45 köməkçini bir-birinə qardaş edir. Bu hadisə qarşılıqlı maddi və mənəvi əlaqələr və vərəsəlik baxımından əhəmiyyətli idi. Din qardaşlığı ilə yaranan əlaqə soy qardaşlığına çevrilirdi. Muhacirlər daimi məskunlaşdıqdan və vəziyyətləri yaxşılaşdıqdan sonra mirasçılıq ənənəsi ləğv edildi.\nKöməkçilər və muhacirlərin bu qardaşlıq əlaqələrinə nəzər salsaq, burada psixoloji və sosial-siyasi hədəfin olduğunu görürük. Fərqli irq və mədəniyyətlərdən insanların bir-birinə qardaş olmağı, iman əlaqəsindən başqa bütün dünyəvi ünsürləri aradan qaldırır. Beləliklər qardaşlar bir-biri ilə sıx əlaqə qurur.\nİman əlaqəsi ilə qurulan qardaşlıq əlaqəsi mənfi təsirlərdən qorunmalıdır. Bu nöqtədə ağla gələn ilk mənfi amil əsəbdir. Əsəb özünü üstün saymaq deməkdir. Heç kim irqini, dilini, rəngini seçə bilməz. Beləliklə, bu xüsusiyyətlərə görə özünü üstün saymaq mənasızdır. “Əsəbləşdirən bizdən deyil. Əsəb uğruna mübarizə aparan bizdən deyil. Əsəbə görə ölən bizdən deyil” kimi peyğəmbər sözləri, əsəbin necə pis nəticələrə gətirdiyini göstərir.\nEqoizm bölüşmək duyğusunu zəiflədir. İnsan özündən başqasını düşünməyəndə ətrafını unudur. İslamın təbliğ etdiyi qardaşlıq əlaqəsini bu səbəbdən zəifləyir. İnsanlar arasında sevgi və mərhəmət duyğusu azalanda, kin və nifrət yayılmağa başlayır. Bu da qardaşlıq əlaqəsinə mənfi təsir edir.\nİnanclı cəmiyyətlər kin, nifrət, şəxsi mənfəət ünsürlərinə diqqət eləməlidir. Peyğəmbərin “"Bir-birinizə həsəd aparmayın. Bir-birinizə kinli olmayın. Bir-birinizə arxa çevirməyin. Bir-birinizi istifadə etməyin, din qardaşı olun" sözləri bu barədə deyilib. Quran möminləri qardaş saysa da peyğəmbərin yenə də “qardaş olun” deməyi “Allaha xoş gedən əməllər edin” , “bir-birinizə qardaş kimi davranın” deməkdir. Quranın bir çox ayəsində din qardaşlığının, dostluğun, səmiyyətin, dürüstlüyün əhəmiyyəti vurğulanır. Müsəlmanları bu hökmləri yerinə yetirməlidir.


"Azərbaycan dünyada ən uğurlu gənc dövlət hesab olunur" - Əli Əhmədov - Unikal.org\n“Azərbaycanın dövlət müstəqilliyinin bərpa etməsinin 28-ci ildönümü tamam olur. SSRİ-nin süqutu nəticəsində baş tutan dövlət müstəqilliyi xalqın qəlbində bəslədiyi istək və arzuların təntənəsi olmaqla yanaşı eyni zamanda ölkəmizin gələcək inkişafı baxımından möhtəşəm şans və başlanğıc idi. Müstəqilliyə qovuşduqdan sonra ilk iki ili çıxmaq şərti ilə artıq tarixə çevrilmiş 26 il milli dirçəlişin və inkişafın, müstəqil dövlət quruculuğunun, sabitliyin və əminamanlığın, daim yüksələn sosial rifahın və müasirliyin bariz ifadəsi kimi yaddaşlara həkk olunub. Fərəhləndirici haldır ki, Azərbaycan Respublikası bütün dünyada ən uğurlu gənc dövlət hesab olunur. Bir nəslin gözləri önündə həyat bütünlüklə dəyişdi, müstəqilliyin ilk iki ilinə təsadüf edən səriştəsiz və məsuliyyətsiz rəhbərlərin səhvləri və günahları üzündən hərtərəfli böhran məngənəsində sıxılan, dağıntı və talanlardan əziyyət çəkən ölkə qısa zaman kəsiyində çiçəklənən məmləkətə çevrildi. Orta və yuxarı yaşlı nəslin yaxşı xatırladığı o Azərbaycanı bu gün 30 yaşına qədər olan insanlar görməyib və bəlkə də ölkəmizdə gerçəkləşən möcüzəni, onun əsl mahiyyətini, miqyasını tam dərk edə bilmirlər. Çünki onların təsəvvüründə yalnız indiki Azərbaycan, onun gözəllikləri həkk olunub. Gənclərin rahatlığından məmnun olduğu indiki həyatın və ümumiyyətlə, bugünkü Azərbaycanın 1990-cı illərin əvvəllərindəki Azərbaycandan nə qədər uzaq məsafədə olduğunu bilməsi yaxşı olardı. Onda ölkənin həyatında baş verən əzəmətli tarixi dəyişikliyin miqyasını və əhəmiyyətini daha düzgün, daha ədalətli qiymətləndirə bilərdilər.”\nUnikal.org-un xəbərinə görə, bu fikirlər Azərbaycan Respublikası Baş nazirinin müavini, Yeni Azərbaycan Partiyası Sədrinin müavini-İcra katibi Əli Əhmədovun öz "Facebook" səhifəsində paylaşım etdiyi “18 oktyabr. Etiraf anı” sərlövhəli məqaləsində yer alıb.\nƏli Əhmədov qeyd edib ki, 18 oktyabr Azərbaycanın müstəqilliyi və ərazi bütövlüyü yolunda verdiyimiz qurbanları xatırlamaq üçün yaxşı bir fürsətdir: “Azadlıq, müstəqillik yolunda canlarından keçənlərin xatirəsi unudulmur, hörmət və ehtiramla yad edilir. Onlar dövlətimizin bütövlüyü və azadlığı yolunda şəhid olmuş qəhrəmanlardır.


Hüseyn Cavidin anadan olmasının 136-cı ildönümü münasibətilə tədbir keçirildi\nOktyabrın 24-də Hüseyn Cavidin anadan olmasının 136-cı ildönümü münasibətilə ədibin adını daşıyan parkda Yasamal Rayon İcra Hakimiyyəti, AMEA Hüseyn Cavidin Ev Muzeyi, AMEA Nizami Gəncəvi adına Ədəbiyyat İnstitutu və Yeni Azərbaycan Partiyası Yasamal rayon təşkilatının birgə təşkilatçılığı ilə tədbir keçirilib.\nƏvvəlcə tədbir iştirakçıları Hüseyn Cavidin şərəfinə ucaldılmış abidənin önünə tər çiçəklər qoyaraq ədibin xatirəsini hörmətlə yad ediblər.\nTədbiri giriş sözü ilə açan AMEA-nın Humanitar Elmlər Bölməsinin akademik-katibi, akademik Teymur Kərimli Azərbaycan ədəbiyyatının görkəmli nümayəndəsi, böyük şair və dramaturq Hüseyn Cavidin zəngin yaradıcılığından danışıb, onun ədəbiyyata əvəzsiz töhfələr verdiyini diqqətə çatdırıb.\nDaha sonra Yasamal rayon İcra Hakimiyyətinin başçısı Əziz Əzizov çıxış edərək deyib ki, dərin fəlsəfi-estetik məzmunlu əsərləri ilə ədəbiyyatımızda yeni mərhələnin başlanğıcını qoyan Hüseyn Cavid ömrü boyu qəlbinin dediklərini qələmə alıb, sənətinə sadiq qalaraq əbədiyaşarlıq zirvəsinə ucalıb. Ə.Əzizov söyləyib ki, Prezident İlham Əliyevin müvafiq sərəncamları ilə Hüseyn Cavidin 130 və 135 illik yubileyləri ölkəmizdə dövlət səviyyəsində qeyd edilib.\nAMEA-nın vitse-prezidenti, akademik İsa Həbibbəyli və Hüseyn Cavidin nəşinin uzaq Sibirdən doğma vətənə gətirilməsində iştirak edən Həmid Cəfərov çıxış edərək dramaturqun Azərbaycan ədəbiyyatının inkişafındakı xidmətlərindən danışıblar.\nHüseyn Cavidin Ev Muzeyinin direktoru, filologiya elmləri doktoru Gülbəniz Babaxanlı bildirib ki, Cavid yaradıcılığı əbədiyaşar söz sənəti kimi daim insan mənəviyyatının zənginləşməsinə xidmət edir. Onun əsərlərinin əsas mövzularından olan müharibələrə nifrət, sülhə çağırış bu gün də aktualdır.\nYeni Azərbaycan Partiyası Yasamal rayon təşkilatının sədri Tağı Əhmədov böyük ədibin xatirəsinin həmişə xalqımız tərəfindən əziz tutulduğunu, onun yaradıcılıq irsinin hələ uzun illər boyu araşdırılacağını söyləyib.\nSonra respublikanın tanınmış ifaçıları Mələkxanım Əyyubova, Nuriyyə Hüseynova və Almaxanım Əhmədli tərəfindən Hüseyn Cavidin sözlərinə yazılmış mahnılar səsləndirilib. Sonra magistr tələbəsi Qəndab Əhmədova Hüseyn Cavidin əsərlərindən parçalar söyləyib.\nSonda tədbir iştirakçıları Hüseyn Cavidin abidəsi önündə xatirə şəkli çəkdirdilər.


Azərbaycanda həbs edilən keçmiş mühacirlərin ailələri mayın 31-də Almaniya səfirliyi qarşısında etiraz aksiyası keçirib.\nEtirazçıların sözlərinə görə, Almaniyadan Azərbayacana deportasiya edilən mühacirlər siyasi səbəblərə görə həbs ediliblər.\n“Almaniyada yaşayan siyasi mühacirlər İlham Əliyev rejimindən ora pənah aparmışdılar. Almaniya hökuməti isə qeyri-qanuni olaraq onları Azərbaycana satdı və ölkəyə gələn kimi hamısı həbs edildi”, - etirazçılardan biri açıqlamasında deyib.\nEtiraz edən ailələr bir müddət əvvəl həbs edilən Samir Aşurov, Pünhan Kərimli, Ziya İbrahimli, Cəfər Mirzəyev və digərlərinin yaxınlarıdır.\nP. Kərimlinin atası Vahid Kərimov deyib ki, oğlunun məhkəməsi açıq keçirilsə də, ailə üzvləri, hüquq müdafiəçiləri, media nümayəndələri ora buraxılmır:\n“Məhkəmənin vaxtını, saatını gizlədirlər. Almaniya səfirliyinə müraciət olunub ki, səfirliyin nümayəndələrindən biri məhkəməni izləsin, monitorinq aparsın. Amma heç kim gəlməyib. Ədalətli məhkəmə tələb edirik, onlar şərlənib”.\nEtirazçılar artıq eyni şikayətlə 3-cü dəfədir səfirliyə müraciət etdiklərini bildiriblər.\nPolis aksiyaçılarının əlindəki plakatları, etiraz lövhələrini alaraq onları dağıdıb.\n“Toplum TV” səsləndirilən ittihamlarla bağlı Almaniya səfirliyinə sorğu ünvanlayıb.\nDaha əvvəl də Almaniyadan Azərbaycana qaytarılan mühacirlər müxtəlif səbəblərlə həbs olunub.\nSonuncu dəfə mayın 20-də tənqidçi mövqeyi ilə tanınan ictimai fəal Ziya İbrahimli Bakı Hava limanında həbs edilmişdi.\nDövlət Miqrasiya Xidməti 2021-cidə 420 şəxsin ölkəyə qaytarıldığı barədə məlumat açıqlayıb (onların 39 nəfəri Almaniyadan qaytarılıb).


“Məndən 3 milyon istədilər, Eldar Mahmudova zəng elədim...” –\n20-04-2019 09:01 - Teleqraf.com - Hadisə 1\nTeleqraf.com-un əldə etdiyi məlumata görə, Tağı Əhmədov bildirib ki, Bakı Metropolitenini rəisi vəzifəsindən azad olunduqdan sonra, 2014-cü ilin yaz aylarında əvvəldən tanıdığı Rəsul adlı MTN əməkdaşı ona zəng vurub, Hüseyn Cavid bağında görüşüblər: “Rəsul adlı MTN əməkdaşı Akif Çovdarovun məndən nazirliyə çoxsaylı şikayət ərizələrinin daxil olduğunu dedi.\nAzərbaycanda ağır yol qəzası – Ölən və yaralananlar var – FOTO\n20-04-2019 20:30 - Yenicag.az - Hadisə\nQəbələ istiqamətində hərəkətdə olan BMW markalı minik maşını qarşı tərəfdən gələn “VAZ-2106” ilə toqquşub. Maşında Bakı şəhərindən olan sərnişinlər – 1995-ci il təvəllüdlü Osmanlı İlkin Heydər oğlu, 1995-ci il təvəllüdlü Nəcəfzadə Ruslan Aydın oğlu və 1996-cı il təvəllüdlü Nəbiyev Elçin Yaşar oğlu müxtəlif dərəcəli ağır bədən xəsarətləri alıb. Yaralılar dərhal Qəbələ Müalicə Diaqnostika Mərkəsinə yerləşdirilib.\n20-04-2019 16:56 - Olke.az - Hadisə\n20-04-2019 13:17 - Faktaz.com - Hadisə\nƏn aşağı temperatur Qırız və Xınalıq kəndində qeydə alınıbAzərbaycanın şimal rayonlarına qar yağması ilə əlaqədar dağlıq ərazilərdə temperatur mənfi 8 dərəcəyədək aşağı düşüb. Qubada yerləşən Şimal-Şərq Regional Hidrometeorologiya Mərkəzindən bildiriblər ki, ən aşağı temperatur Quba rayonunun Qırız və Xınalıq kəndində qeydə alınıb.\n20-04-2019 11:51 - Sfera.az - Hadisə\n

Türkiyənin məşhur iş adamı Şahin Akça azərbaycanlı tanışı tərəfindən öldülürüb.
Amerikada yaşayan və hər il Türkiyə istirahətə gələn Şahin Akçanın İstanbulda yerləşən bağ evində çürümüş meyti tapılıb.

Polis tərəfindən aparılan araşdırmadan sonra məlum olub ki, iş adamı boğularaq öldürülüb. Bundan sonra onlar görüşərək Şahin Akçanın Tekirdağdakı bağ evinə gəliblər.

Tibb ekspertizanın verdiyi rəyə görə, iş adamı 15 gün əvvəl dünyasın dəyişib.

Onun ölümündə şübhəli bilinən azərbaycan vətəndaşı S.M isə qaçaraq ölkəni tərk edib.\n20-04-2019 11:49 - Qaynarinfo.az - Hadisə\n20-04-2019 10:46 - Virtualaz.org - Hadisə\nTürkiyənin İraqla sərhədində antiterror əməliyyatı davam etdirilir. Virtualaz.org yerli KİV-ə istinadən bildirir ki, məlumatı Türkiyə Müdafiə Nazirliyinin İctimai əlaqələr idarəsi yayıb.\n20-04-2019 10:30 - Aktual.az - Hadisə\nAzərbaycanın aran bölgəsinə qar yağır. ONA-nın yerli bürosunun verdiyi xəbərə görə, iki gün davam edən aramsız yağışlardan sonra bu gün səhər saatlarından Göyçaya qar yağmağa başlayıb. Temperatur kəskin aşağı düşüb.\nAğcabədi sakini dələduzların qurbanı olub\n20-04-2019 09:40 - Musavat.com - Hadisə\nŞikayətçi qeyd edib ki, 2013 və 2014-cü ildə Ağcabədi Rayon Məhkəməsinin onun xeyrinə çıxardığı qətnamələr bu günə qədər icra edilmir: “2013-cü ilin mart ayında Səadət Mamedova ümumilikdə məndən 9000 manat borc almışdı.\n"Təhlükələr barədə açıq danışmalı, təxribatlardan qorxmamalıyıq" -\n20-04-2019 18:23 - Teleqraf.com - Siyasət\nTeleqraf.com Bütöv Azərbaycan Xalq Cəbhəsi Partiyasının (BAXCP) sədri, millət vəkili Qüdrət Həsənqiliyevin müsahibəsini təqdim edir: - Qüdrət bəy, xarici işlər nazirlərinin Moskva görüşündən sonra Qarabağ problemini həlli istiqamətində hansısa irəliləyişlər ola bilər? - Əgər Rusiya ilə bağlı qapılar arxasında hansısa razılığa gəlmişiksə, ola bilər. Onlar bacardıqları qədər xristian ölkəsi ilə müharibə vəziyyətində olan müsəlman Azərbaycanın siyasi və iqtisadi baxımdan inkişaf etmiş, müasir, böyük beynəlxalq nüfuza malik güclü bir dövlətə çevrilməsinə imkan verməməyə çalışacaqlar.\n20-04-2019 14:37 - Teleqraf.com - Siyasət\nBaşsağlığında bildirilir: “Qardaş Türkiyə Respublikasının Silahlı Qüvvələri tərəfindən uğurla həyata keçirilən terrorla mücadilə əməliyyatında hərbi qulluqçuların həlak olması və xəsarət alması haqqında xəbər məni dərindən kədərləndirdi.\nDaşkəsəndə qarın hündürlüyü 25 santimetri ötdü -\n20-04-2019 12:39 - Teleqraf.com - Hadisə\nÖtən gecə Daşkəsən rayonuna güclü qar yağıb. Teleqraf.com-un qərb bürosunun verdiyi xəbərə görə, dağlıq ərazidə qarın hündürlüyü 20-25, rayon mərkəzində 15-20 santimetrə çatıb.\n20-04-2019 11:10 - Teleqraf.com - Hadisə\nDaxili İşlər Nazirliyinin mətbuat xidmətinin Şəki regional qrupundan Teleqraf.com-a verilən məlumata görə, İsmayıllı rayon polis şöbəsinin əməkdaşlarının həyata keçirdikləri uğurlu- əməliyyat -axtarış tədbirləri nəticəsində narkotik vasitələrin qanunsuz dövriyyəsi və alqı-satqısı ilə məşğul olan şəxslər ifşa edilib. Onun üzərinə şəxsi axtarış keçirilən zaman 7 ədəd kibrit qutusunda ümumi çəkisi 20,52 qram qurudulmuş marixuana aşkar edilib.\n20-04-2019 10:01 - Teleqraf.com - Siyasət\n20-04-2019 07:45 - Teleqraf.com - İKT\nTeleqraf.com-un məlumatına görə, "Forbes" jurnalı onun sərvətini 100 milyard dollardan yuxarı qiymətləndirib. Jurnalın məlumatına əsasən, dünyanın ən varlı insanları sıralamasında B.Qeytsi yalnız "Amazon" şirkətinin rəhbəri Ceff Bezos qabaqlayır.


Mikayıl Cabbarov Daşkəsəndə - Fotolar »\n24 sen 11:56Gündəm / İqtisadiyyat\nMikayıl Cabbarov Daşkəsəndə - Fotolar\nBu gün İqtisadiyyat naziri Mikayıl Cabbarov Azərbaycan iqtisadiyyatının “Açılış zəngi” mərasimində iştirak etmək məqsədilə Daşkəsən rayonuna gedib.\nXezertv.info “Qafqazinfo”ya istinadən xəbər verir ki, əvvəlcə Daşkəsən İH-nin başçısı Əhəd Abıyevlə İqtisadiyyat naziri Mikayıl Cabbarov ümummilli lider Heydər Əliyevin Daşkəsən şəhərinin mərkəzində ucaldılmış abidəsi önünə gül dəstələri qoyaraq Ulu Öndərin xatirəsini yad ediblər.\nDaha sonra “Daşkəsən” Dəmir filizi mədənin şimal-qərb ərazisində görüş keçirilib. “AzerGold” QSC-nin İdarə heyətinin sədri Zakir İbrahimov giriş nitqi ilə əhatəli çıxış edərək Prezident İlham Əliyevin 2020-ci il 6 avqust tarixli Sərəncamına uyğun olaraq “Daşkəsən” dəmir filizi yatağının yenidən istismara verilməsi üçün ilkin qiymətləndirmə sənədinin hazırlanması işləri çərçivəsində geofiziki tədqiqatlar və geoloji kəşfiyyat işlərinin gedişatı barədə hesabat məruzəsini edib.\nMikayıl Cabbarov Prezident İlham Əliyevin tapşırıqlarına uyğun Daşkəsən rayonunda qara metallurgiya sanayesində qarşıda görüləcək işlər barədə çıxış edərək geniş məlumat verib, qısa müddət ərzində “Daşkəsən” dəmir filizi mədəninin müasir beynəlxalq standartlara uyğun yüksək səviyyədə işə salınacağını bildirib.\nGörüşdən sonra Mikayıl Cabbarov ölkə iqtisadiyyatı üçün əlamətdar hadisə olan Azərbaycan iqtisadiyyatının “Açılış zəngi” mərasimində iştirak etmək üçün “AzerGold” QSC-nin Daşkəsən rayonunun “Çovdar” qızıl mədəninə gedib.\nƏhəd Abıyevə böhtanların iziylə… Gündəm / Sosial / Bölgə QARABAĞ DÖYÜŞÇÜSÜNÜN FƏRYADI Gündəm / Sosial / Bölgə Ermənistanın çirkin ekoloji-siyasi oyunları - Xəzər dənizi təhlükədə Siyasət Böyük xilaskarlıq missiyası Gündəm / Siyasət / Sosial Heydər Əliyevin anadan olmasının 96-cı ildönümünə həsr olunmuş tədbir keçirilib - YENİLƏNİB Gündəm / Siyasət / Sosial


«Biz hamıya müəllim deməklə, müəllimi hörmətdən salmışıq» — Misir Mərdanov — LUXLİFE.AZ\n27 января 2020 Luxlife.az\t0 Комментариев\n“Qapı-qapı düşüb dilənçilik eləyən o adam mənim idealımdır”\n— Misir müəllim, Qərbi Azərbaycanda doğulmusunuz, burada qədimdən bir ədəbi, mədəni mühit mövcud olub. Bu region xüsusilə də aşıq mədəniyyəti ilə seçilib. Bu mədəni mühitin uşaqlığınıza təsirini necə qiymətləndirirsiniz?\n— Tamamilə doğru buyurursunuz, mən Qaraqoyunlu mahalında dünyaya gəlmişəm. Qaraqoyunlu Göyçə mahalı ilə qonşudur. Uşaqlığım əsasən aşıq sənətilə bağlı olub. Yazda, yayda, payızın əvvəllərində bizim insanlar kənd təsərrüfatı işləri ilə məşğul olurdu. Ancaq zaman üzü qışa dönəndə aşıq məclisləri başlayırdı. Yaxşı xatırlayıram, o zaman indiki kimi böyük klublar, zallar yox idi. Çox sadə yerlərdə yığışardı camaat və gecə səhərə qədər aşıq məclisləri davam edirdi. Düzdür, o zaman mən uşaq idim. Mənim babam – atamın atası bu sənətə yaxşı bələd idi.\n— Sevdiyiniz, indi də dinlədiyiniz aşıqlar varmı?\n— Əlbəttə. Əvvəl də olub, indi də var. Mən onları hər zaman xatırlayıram. Aşıq konsertlərində də iştirak edirəm. Məsələn, ötən il Ulu Öndər Heydər Əliyevin adını daşıyan sarayda İran aşıqlarından ibarət “Dalğa” qrupunun böyük bir konsertində iştirak elədim. Düzdü, Çingiz Mehdipur son illər Bakıda yaşayır. O, çox böyük sənətkardır. Üç saat çəkən konsertdən çox böyük zövq aldım. Bu sözümə görə heç kim inciməsin, şəxsi fikrimdir, İranda aşıq sənəti bizim aşıqların sənətindən yüksəkdədir. Çünki mənim bildiyimə görə Çingiz Mehdipur aşıq musiqilərini nota alıb. Onun “Dalğa” ansamblını bizim orkestrlərlə müqayisə etmək olar. Orda çox sayda musiqiçilər iştirak edir. Biz öyrəşmişik ki, aşıq saz çalar, oxuyar, nağıl danışar, uzaq başı yanında bir balabançı olar. İran aşıqlarının ifası isə bizdən xeyri fərqlidir. Mən bu gün də Aşıq Əkbəri, Aşıq Yunusu, Aşıq Əsədi, Aşıq Mahmudu xatırlayıram. Dediyiniz kimi, mənim uşaqlığımda, Qərbi Azərbaycanda olanda bu aşıqlar bizim evimizin hörmətli qonaqları idi.\n— Orta məktəb dönəmində mütaliə etdiyiniz bədii kitabları xatırlayırsınız?\n— Açığını deyim, orta məktəbdə oxuduğum vaxtlarda mən daha çox riyaziyyata diqqət ayırırdım. Bunun səbəbi də bizim riyaziyyat müəllimimiz idi. Şagird hansı müəllimi daha çox istəyirsə, onun göstərdiyi yolla gedir. Mənim riyaziyyat müəllimim Mürsəl Budaqovun tapşırıqlarına daha çox vaxt ayırmışam. Bir də Fizika.\n— Ailənizdə ədəbiyyata, humanitar sahəyə maraq necə idi?\n— Bizim mahalda 13 kənd var idi, bu kəndlər Ermənistana daxil olsa da, hamısı Azərbaycan kəndləri idi. Çox qəribədir, bu gün mən bunu müsbət hal saymıram, çünki hamı riyaziyyatla, fizikayla, kimya ilə məşğul olardı. Bizim kənddən 10 alim çıxıb. Bu alimlərin içində çox az adam var ki, ədəbiyyat, incəsənətlə əlaqəlidir. Bəlkə də bu onunla bağlıdır ki, bizim kənddən Niftəli Qocayev ilk dəfə fizika-riyaziyyat elmləri namizədi oldu, biz də ona mayak kimi baxıb irəlilədik. Bununla yanaşı kəndimizin vəziyyəti çətin olan vaxtlarda da, çox gözəl kitabxanamız və bu kitabxananın üzvləri vardı.\n— Lomonosov, Eynşteyn, Azad Mirzəcanzadə… Nədəndirsə, riyaziyyat, dəqiq elmlərlə məşğul olanların içində təkzibedilməz bir ədəbiyyat sevdası olub. Müsahibəmizdən sənət sahəsinə münasibətiniz bəllidir, bu sevgi mətn yazmaq müstəvisində olubmu? Nə isə yazmısınızmı?\n— Hələlik o həvəsdə olmamışam. Ancaq şeirin həvəskarıyam. Çox şeir oxumuşam, bəzilərini də yaddaşıma həkk eləmişəm. Bu gün də məni riyaziyyat yoranda əlimə ədəbiyyatı alıram. Səməd Vurğunu, Rəsul Rzanı, Hüseyn Cavidi oxuyuram. Mirzə Fətəli Axundovun fikirlərini dəyərli sayıram, bu gün də lazım gələndə təkrar oxuyuram. Əli bəy Hüseynzadəyə müraciət eləyirəm. Hətta bəzən Əli bəy Hüseynzadənin çəkdiyi şəkillərə baxıram, zövq alıram. Həsən bəy Zərdabi mənim idealımdır. Azərbaycan üçün qapı-qapı düşüb dilənçilik eləyib, təki Azərbaycanda məktəblər açılsın. Haqqında daha çox oxuduğum şəxsiyyətlərdən olan Hacı Zeynalabdin Tağıyevi xatırlamaq istəyirəm.\n— Təcrübə göstərir ki, yazıçılar siyasətlə məşğul olanda adətən yaradıcılıqlarında axsama baş verir, özlərini sırf estetik müstəvidə ifadə etməkdə çətinlik çəkirlər. Siyasətdən kənar qalanda da bəzən oxucular yazıçıları ictimai-siyasi proseslərə münasibət bildirməməkdə qınayırlar. Sizin fikrinizcə yazıçı-hakimiyyət münasibətləri necə olmalıdır?\n— Fikrimcə həm elmə, həm sənətə siyasət nə qədər daxil olmasa, həmin məhsul daha oxunaqlı, maraqlı olur. Şəxsən belə düşünürəm ki, elm milli deyil, elm dünyəvidir, eyni zamanda, ədəbiyyat da, sənət də dünyəvidir. Amma hökmən milli xüsusiyyətlər nəzərə alınmalıdır. Bu sahələr siyasətdən nə qədər uzaq qalmağı bacarsa, o qədər yaxşıdır.\n— Misir müəllim, az əvvəl “elm milli deyil” ifadəsini işlətdiniz, amma rəhbəri olduğunuz institutun da daxil olduğu akademiyanın adı Milli Elmlər Akademiyasıdır.\n— Bəlkə də bunu deməyim yerinə düşməz, çünki özüm Milli Elmlər Akademiyasının müxbir üzvüyəm. Amma yenə də sözümün üstündə dayanıram ki, elm milli olmamalıdır. Elm dünyəvidir. Demirəm, ad səhvdir. Ukraynada da Milli Elmlər Akademiyası var. Amma Rusiyada adı elə deyil, Elmlər Akademiyasıdır. Məsələn, milli riyaziyyat elmi, milli fizika elmi ola bilərmi? Yox.\n— Yazıçıların vəzifədə olması onların yaradıcılığına necə təsir edir?\n— Baxır yazıçıya. Məsələn, Elçin. Uzun illər Baş nazirin müavini olub, onun “Baş” romanını birnəfəsə oxumuşam, özü də bir neçə dəfə. Tarixi hadisələri çox gözəl təsvir edib. Mən o romanda siyasi tərəf görmədim. Eyni zamanda, Anar. Uzun illərdir AYB-nin sədridir, düzdür, bütün əsərlərini oxumamışam, əksəriyyətindən xəbərim var, demirəm, siyasətdən uzaqdır, ancaq öz yoluyla gedən böyük yazıçıdır. Anar müəllimə bir ağsaqqal kimi hörmət edirəm.\n— Etiraf edək ki, müəllimlik son illər çox da prestijli, arzuolunan bir peşə deyil. Uşaqlar, yeniyetmələr sovet dönəmində olduğu qədər müəllim olmağa can atmırlar. Bu reallıqda müəllimin şagirdlərə çox ciddi nəsnələrdən – məsələn, Nizamidən, Füzulidən danışması effektivdirmi?\n— Düzdür, indi müəllim sözü hörmətdən düşüb. Amma əsl müəllim həmişə hörmətdədir, əsl müəllim həmişə axtarılır. Bu gün də şahidəm – indi mənim nəvələrim məktəbdə, universitetdə oxuyur. Biz də yaxşı müəllim axtarırıq. Biz hamıya müəllim deməklə, müəllimi hörmətdən salmışıq. Düşünürəm ki, bu gün də nümunəvi müəllimlərimiz var. Azərbaycan cəmiyyətində siyasi stabillik, tarazlıq varsa, iqtisadi inkişaf mövcuddursa, digər amillərlə yanaşı, müəllimlərin də bu işdə böyük əziyyəti var.\n— Yazıçı, şair dostlarınız olubmu?\n— Olub, bu gün də var. Aralarında tez-tez görüşdüklərim də var. Yaşasaq, yenə olacaq.\n— Düzdür, uzun müddət yüksək vəzifədə olmusunuz, hazırda da yetərincə məsuliyyətli vəzifədəsiniz, professiyanız da fərqlidir. Bu şəraitdə gənc yazarları oxuya bilirsinizmi?\n— Açığını deyim, gənc yazarlarla təmasda olmamışam, onların kitabları ilə yaxından tanış deyiləm. Əsasən özüm yaşda, bir az özümdən cavan, bir az yaşlı yazarlarla təmasda olmuşam, onların əsərlərini oxumuşam. Mən “525-ci qəzet”in abunəçisiyəm. Orada gənc yazarların məqalələrini, kiçik hekayələrini oxumuşam. Amma hazırda adlarını unutmuşam, təəssüf. Çox bəyəndiyim mətnlərlə rastlaşıram tez-tez.\n— Ən çox sevdiyiniz, xatırladığınız şeir.\n— Səməd Vurğunun “Azərbaycan” şeiri.\n— Sevdiyiniz müəlliflər kimlərdir?\n— Elçin, Anar, Ramiz Rövşən, Rəşad Məcid, Pərvin… Hamısını xatırlamıram…\n— Fürsətdən istifadə edib soruşum. Cəlil Məmmədquluzadənin heykəli ucaldılarsa, məkan olaraq hansı yeri təklif edərdiniz? Anar deyir, Sabirin heykəlinin yanında qoyulmalıdır. Razısınızmı?\n— Mirzə Cəlil Azərbaycanın mədəni həyatında ciddi işlər görmüş şəxsiyyətlərdəndir. Ancaq mən onun heykəlinin Sabirin heykəlinin yanında qoyulması ilə razı deyiləm. Başqa gözəl bir yer seçilə bilər. Düşünürəm ki, onun heykəli tək ucaldılmalıdır.\n— Təşəkkür edirəm, Misir müəllim.\n— Mən təşəkkür edirəm. Sonda böyüməkdə, yetişməkdə olan Azərbaycan vətəndaşlarına, gənclərə səslənirəm: istəyirəm onlar bir daha hiss etsinlər ki, müstəqil ölkədə yaşayırlar. Bizim babalarımız, nənələrimiz uzun illər müstəqil ölkə istəyi ilə yaşayıblar, lakin bu arzuya çatmayıblar. İstəyirəm gənclərimiz Azərbaycanın müstəqilliyini qiymətləndirsinlər, bu müstəqilliyin daha gözəl günlərini görsünlər, mənəvi dəyərlərimizi özüylə daşıyan kitablarımızla tanış olsunlar.\n← Bazar günü üçün hava durumu açıqlandı\nDİN-dən sosial şəbəkə istifadəçilərinə xəbərdarlıq! — FOTO →\nRöyadan səhnədə dekolteli şou — Fotolar


DİN-den müğenni ile bağlı açıqlama: “Polise teklif edib ki…” - Azadliq Xeber\nDİN-den müğenni ile bağlı açıqlama: “Polise teklif edib ki…”\n09.02.2015 / 13:36 xeber –\nƏxlaqsız yuva təşkil etməkdə ittiham olunan müğənni Maral Tahirqızı polis əməkdaşlarının ondan rüşvət istəməsi ilə bağlı səsləndirdiyi ittihamlara DİN-dən reaksiya gəlib. Lent.az-ın məlumatına görə, Daxili İşlər Nazirliyinin mətbuat xidmətinin əməkdaşı Ehsan Zahidov “Qafqazinfo”ya açıqlamasında bildirib ki, müğənninin iddiaları böhtan xarakteri daşıyır: “Maral Tahirqızı törətdiyi cinayətdən utanmaq əvəzinə, özünün mənəviyyatdan, əxlaqdan kənar hərəkətlərini ifşa edən polis əməkdaşlarına böhtan atmasının özü də bir cinayətdir. O, ötən ilin mayın 3-də ifşa olunub. Əgər ondan kimsə pul istəmişdisə, niyə bu vaxt ərzində aidiyyatı dövlət qurumların şikayət etməyib? Ona görə ki, Maral Tahirqızının polis orqanlarında qanunsuz təkliflərinin rədd edildiyini, qanuni olaraq istintaq aparıldığını görür. Artıq iş də məhkəməyə göndərilib. İndi Maraq Tahirqızı qisas almaq və gündəmdə qalmaq üçün onu ifşa edən polis əməkdaşlarına böhtan atır.\nOnun müstəntiqlərin ona təzyiq etməsinə görə dəyişdirilməsi haqda iddiaları da tamamilə yalandır və böhtan xarakteri daşıyır”.\nQeyd edək ki, Cinayət Məcəlləsinin 244.1-ci maddəsi ilə ittiham olunan M.Tahirqızı İnsan Alverinə Qarşı Mübarizə İdarəsi əməkdaşının ondan 10 min manat, Xətai Rayon Polis İdarəsi əməkdaşının isə 3 min manat rüşvət istədiyini deyib


Bu, hədis olmaya bilər... amma! » EhliBeyt.Info İslami maarif saytı. I SonUmidTV Media\nEhlibeyt.info » Arşdırmalar » Bu, hədis olmaya bilər... amma!\nMüəllif :Vusal Tarix : 4-01-2017, 10:03 Bölmə :Arşdırmalar 0 Şərhев : 0\n4). Ümumi İslam maarifini nəzərə alsaq, bu mənaya çatıdırıq ki, insanın nəfsi ona haram olan bir şeyi istəyərsə, insan həmin şeyi təmin etmək iqtidarında olarsa, amma Allahın əmrinə boyun əyərək nəfsinə yox deyərsə, səbr edərək iffətini qoruyarsa, nəfs ilə mübarizədə qalib çıxdığı üçün şəhidlər qədər savab qazanar. Necə ki, məşhur hədislərdə nəfslə mübarizə etmək böyük cihad sayılıb.скачать dle 10.3фильмы бесплатно


NATO Rusiya sərhədlərinə 45 min hərbçi göndərəcək » Altun.az\nNATO Rusiya sərhədlərinə 45 min hərbçi göndərəcək\nNATO ölkələri Rusiya sərhədlərində iri miqyaslı hərbi təlimlər keçirməyi planlaşdırır.\nAltun.az RT-yə istinadən xəbər verir ki, bu barədə ABŞ dəniz piyadaları korpusunun komandanı general Robert Neller bəyanat səsləndirib.\nTəlimlərdə 45 minə yaxın hərbçinin iştirak edəcəyi bildirilir.\n“Bu payız, oktyabr ayında NATO-nun böyük təlimi keçiriləcək. Yəqin ki, bu amfibiyaların iştirakı ilə hələ soyuq müharibənin pik dönəmlərində “Üçbaşlı əsanın birləşməsi” adı altında keçirilən təlimlərdən bəri ən iri miqyaslı hərbi təlimlər olacaq” deyə ABŞ generalı bildirib.\nOnun sözlərinə görə, hərbi manevrlər Norveç sahillərində keçiriləcək, onlarla döyüş gəmisi və hərbi təyyarənin səfərbər olunacağı bildirilir.\nAmerikalı general "müharibə oyunlarının" konkret olaraq hansı yerdə keçiriləcəyini bildirməsə də, Rusiya sərhədi yaxınlığında olacağına eyham vurub.\n“Rusiya Federasiyası tərəfdən demarşların olacağına əminəm. Ancaq hesab edirəm ki, bu ABŞ strategiyasının ciddiliyini göstərir, bizim NATO müttəfiqlərimiz isə öz müdafiələri üçün bizi Avropada görmək istəyir”\nMerkeldən Avropaya ÇAĞIRIŞ: "Fəallaşın!" 27 in 2017, 11:15\nXəzər sahillərində yüzlərlə suiti ölüsü aşkar olunub 17 noy 2016, 09:15


Dini radikalizmlə mübarizədən bəhs edən “Fitnə” filminin təqdimatı oldu – www.din.az\nVideo xəbərDini radikalizmlə mübarizədən bəhs edən “Fitnə” filminin təqdimatı oldu\nDini radikalizmlə mübarizədən bəhs edən “Fitnə” filminin təqdimatı oldu\nRadikalizmə qarşı tədbirlər kəmiyyət və keyfiyyət baxımından yeni mərhələdə, ardıcıl və intensiv şəkildə həyata keçirilir.\nÖtən gün Azərbaycan Respublikasının Prezidenti yanında Dövlət İdarəçilik Akademiyasında Dini Qurumlarla İş üzrə Dövlət Komitəsinin sifarişi ilə hazırlanan “Fitnə” sənədli filminin təqdimatı olub.\nDin.az AZƏRTAC-a istinadən xəbər verir ki, filmdə dini radikalizmlə mübarizənin dini, psixoloji, hüquqi, siyasi və mənəvi tərəfləri işıqlandırılır.\nDövlət İdarəçilik Akademiyasının rektoru, akademik Urxan Ələkbərov gənclərin maarifləndirilməsi, onların milli mənəvi dəyərlərimizə bağlılığının qorunması, milli yaddaşın möhkəmlənməsi, ölkəmizdə mövcud tolerant mühitin təbliği baxımından bu filmin böyük əhəmiyyət daşıdığını deyib. Rektor milli mənəvi dəyərlərin qorunub saxlanması, gənc nəslə aşılanması, gənclərin radikal dini cərəyanların təsiri altına düşməməsi və bu istiqamətdə məlumatlandırılmasının təmin edilməsi üçün maarifləndirici tədbirlərin daha çox keçirilməsinin önəmini vurğulayıb.\nDini Qurumlarla İş üzrə Dövlət Komitəsinin sədri Mübariz Qurbanlı bildirib ki, dünyada İslam dinindən və digər dinlərdən başqa məqsədlər üçün istifadə etməyə çalışan qüvvələr var. Radikal qruplardan geosiyasi maraqlar üçün istifadə edilir. Ona görə də dini radikalizmə qarşı mübarizəni gücləndirməliyik.\nKomitə sədri qeyd edib ki, 2016-cı ilin Azərbaycan Prezidenti tərəfindən “Multikulturalizm ili” elan edilməsi təsadüfi deyil. Biz islam dünyasının bir parçasıyıq və islam ölkələrində baş verən proseslər istər-istəməz bu və ya digər dərəcədə bizə də təsir edir. Gəncləri dini radikal qrupların təsirindən qorumaq üçün təbliğat vasitələrindən biri də filmlərdir. Biz belə filmlərin sayını artırmağa çalışacağıq.\nQeyd edilib ki, Dini Qurumlarla İş üzrə Dövlət Komitəsi dini radikalizmə qarşı tədbirləri kəmiyyət və keyfiyyət baxımından yeni mərhələdə, ardıcıl və intensiv şəkildə həyata keçirir. Dini radikalizmlə mübarizə çərçivəsində respublikanın bütün bölgələrində regional konfranslar təşkil olunur, çoxsaylı seminarlar, görüşlər keçirilir, həmçinin müxtəlif kitab və digər çap materialları nəşr edilərək yayılır. Lakin aparılmış təhlillərin nəticəsi təsdiqləyir ki, dini radikalizmin fəsadlarını cəmiyyətin bütün təbəqələrinə çatdırmaq və insanları məlumatlandırmaqla onları bu mübarizəyə cəlb etmək üçün peşəkar səviyyədə sənədli filmin çəkilməsinə ciddi ehtiyac var.\nFilm vasitəsilə dini radikalizmin qurbanı olmuş insanların, eləcə də cinayət məsuliyyətinə cəlb edilmiş şəxslərin timsalında bu problemin cəmiyyət və dövlətimiz üçün nə qədər təhlükəli olduğu dolğun şəkildə açıqlanır. Eyni zamanda, Azərbaycanda dinlər, məzhəblər arasında tarixən mövcud olmuş birlik və bərabərlik, xalqımızın tolerantlıq keyfiyyətləri, dövlətin bu sahədə həyata keçirdiyi siyasətin mahiyyəti qısa, lakin aydın şəkildə işıqlandırılır.\nDaha sonra filmə baxış keçirilib və ekran əsəri ətrafında müzakirələr aparılıb.\nFilmin ssenari müəllifi Nadir Bədəlov, məsləhətçiləri – Dini Qurumlarla İş üzrə Dövlət Komitəsi sədrinin müavinləri Səyavuş Heydərov və Gündüz İsmayılov, eləcə də filmdə ekspert qismində çıxış etmiş deputat Elman Nəsirov fikirlərini bölüşüblər.\n“Fitnə” filminə müxtəlif qurumlarda, xüsusilə ali təhsil ocaqlarında kütləvi baxış keçirilməsi planlaşdırılır.


News / Millimiz ikinci oyununu keçirib\nMillimiz ikinci oyununu keçirib\nÇimərlik futbolu\tDərc olundu: 08.09.2016 Çap\nÇimərlik futbolu üzrə FIFA Dünya Kuboku-2017 turnirinin İtaliyanın Yezolo şəhərində təşkil olunmuş Avropa komandaları arasında seçmə mərhələsinin ikinci raundunda Azərbaycan milli komandası ikinci oyununu keçirib.\nİsveçrə yığması ilə qarşılaşan millimiz 6:7 hesabı ilə məğlub olub. Komandamızın heyətində Asif Zeynalov dubl edib. Hərəyə 1 dəfə Amid Nəzərov, İlkin Hacıyev, Sabir Allahquliyev və Renat Sultanov fərqlənib.\nMillimiz növbəti oyununu sentyabrın 9-da Türkiyə yığmasına qarşı keçirəcək. Qarşılaşma Bakı vaxtı ilə saat 14:45-də başlayacaq.\nMillimiz turnirin qalibi olub\nArdıcıl ikinci qələbə


Azərbaycanın Sumqayıt şəhərində inşa olunan sutəmizləyici qurğuda yoxlama işləri aparılır\n1 Dekabr 2009 10:50 (UTC+04:00)\nAzərbaycan, Bakı, 26 noyabr / Trend , müxbir K.Zərbalıyeva/\nAzərbaycanın Sumqayıt şəhərindəinşa olunan sutəmizləyici qurğuda yoxlama işləri aparılır.\nSumqayıt şəhər İcra Hakimiyyətindən çərşənbə axşamı Trend -a verilən məlumata görə, sutəmizləyici qurğuda su qəbuledici, ələyici, хırdalayıcı və suölçmə avadanlığının kоmpakt yerləşdirilməsi üçün dəmirbetоn qutu tikilib, içərisi qumla dоldurulub. Üç bölmədən ibarət qumtutucu şöbə və çirkab suları aerоtenniklərə paylayan paylayıcı kamera tikilib və əlaqələndirici хətlər quraşdırılıb.\nQurğuda eyni zamanda üç ədəd biоlоji təmizləmə aerоtennikləri tikilib, ilötürücülər və arakəsmələr, teхnоlоji bоrular quraşdırılıb və daхili divarlar hidrоizоlyasiya edilib.\nBundan əlavə, qurğuda çirkab suların tullantıları tоkülən stabilizatоr şöbəsi, хidmət meydançası və təmizlənmiş su tökülən iki seksiyadan ibarət kоntakt şöbəsi tikilib, üç ədəd il yığımı çəni və kоllektоr quraşdırılıb.\nHava üfürücü хətlər üçün dəmir-betоn dayaqlar qurulub və aerоtenniklərə 530 və 820 mm-lik diametrli metal bоrulardan hava üfürücü хətlərin yığılması, qurğunun хlоrlaşma, kоmpressоr və meхaniki təmizləmə şöbələrinin tikinti işləri başa çatıb.\nTəmizləyici qurğuda çirkab suların aerоtenniklərə daхil оlması üçün 1220 millimetrlik bоru хətti çəkilib. Оbyekti elektrik enerjisi ilə qidalandıracaq yarımstansiya işçi vəziyyətə gətirilib.\nSınaq işləri aparılması üçün aerotexniklərə su verilib, hazırda qurğuda yoxlama işləri aparılır.\nPrezidentin tapşırığı ilə 2005-ci ilin sоnundan etibarən Sumqayıtda məişət çirkab suların təmizlənməsi üçün sutkalıq gücü 200 min kub metr оlan ən müasir avadanlıqlarla təchiz ediləcək qurğunun inşasına başlanılıb. Qurğunun tikintisi "Azərsu" Səhmdar Cəmiyyətnin sifarişi əsasında "Nоvruz-2006" MMC tərəfindən aparılır.\nSutəmizləyici qurğuda sənaye müəssisələlərində yaranan tullantı suların deyil, şəhər və оnun ətraf ərazilərində fоrmalaşan məişət çirkab suların təmizlənməsi prоsesi aparılacaq. Ən müasir teхnоlоgiya əsasında inşa edilən sutəmizləyici qurğu ətraf mühitin sağlamlaşdırılmasına və dəniz hövzəsinin çirklənməsinin qarşısının alınmasına хidmət göstərəcək.\nDünya xəbərləri 23:22